pythainlp/thai-wiki-dataset-v4 huggingface dataset:
การสูญขี้ผึ้ง

การสูญขี้ผึ้ง  เป็นการหล่อโลหะโดยอาศัยแม่พิมพ์ที่เป็นวัตถุต้นแบบ หุ้มด้วยขี้ผึ้ง (หรือทำวัตถุต้นแบบด้วยขี้ผึ้งถ้าต้องการวัตถุเนื้อต้น) ปิดทับด้วยวัตถุแข็งเช่นปูนหรือเซรามิกด้านนอก นำไปเผาสำรอกขี้ผึ้งออก ก่อนหล่อโลหะลงไป ครั้นโลหะแข็งตัวช่างจะทุบทำลายแม่พิมพ์ด้านนอกและแม่พิมพ์ด้านใน (ถ้ามี) ออกให้ได้ชิ้นงานตามที่ต้องการ ในงานศิลปกรรมนั้น วัตถุต้นแบบนั้นโดยมากมักใช้วัสดุที่เปราะทำลายง่ายด้วยแรงสะเทือน อาทิ ดินเหนียวผสมมูลวัว ส่วนในทางอุตสาหกรรมมักจะทำแม่แบบด้วยขี้ผึ้งเป็นเนื้อเดียว นอกเหนือจากขี้ผึ้งแล้ว ช่างอาจจะใช้ไขวัว เรซิน น้ำมันดิน ผ้า กระดาษ หรือวัสดุอื่นที่ขึ้นรูปง่ายและสำรอกออกได้ง่ายด้วยความร้อน บางคนจึงเรียกการสูญขี้ผึ้งว่า การหล่อแบบลงทุน (investment casting) ปัจจุบันการสูญขี้ผึ้งยังพอมีใช้ในโรงงานบ้างแต่ไม่เป็นที่นิยมเท่าการหล่อแม่พิมพ์ทราย (sand casting) การสูญขี้ผึ้งนั้นนิยมใช้ในการหล่อพระพุทธรูปหรือเทวรูป โดยใช้ดินเหนียมผสมมูลวัวปั้นหุ่น หุ้มขึ้ผึ้ง ตอกด้วยหลักยึดเรียกว่าทอยก่อนพอกด้วยดินเหนียวผสมทราย มีลวดรัดไว้อีกชั้นหนึ่ง ครั้นจะเทโลหะช่างจะเผาแม่พิมพ์ให้ขี้ผึ้งไหลออกหมด อุดรูรั่ว ก่อนเทโลหะลงไป
กระบวนการ.
ในการสูญขี้ผึ้งนั้น มีกระบวนการที่แตกต่างกันระหว่างช่างไทยและช่างตะวันตกบ้าง ช่างไทยซึ่งคุ้นกับการหล่อพระพุทธรูป จะใช้วิธีปั้นหุ่นด้วยดินผสมมูลวัวและทราย หุ้มด้วยขึ้ผึ้งตามด้วยดินชั้นนอก หุ้มลวด ตอกหลักโลหะ (เรียกว่าทอย) เพื่อให้พิมพ์ขั้นในไม่คลอน จากนั้นนำไปเผาเพื่อให้ขี้ผึ้งไหลออก ครั้นขี้ผึ้งไหลออกหมดแล้ว อุดรูรั่ว ก่อนเทโลหะลงไปทางรูที่เรียกว่าปากจอบ ครั้นโลหะเย็นตัวดีแล้วจึงทำลายพิมพ์ทั้งชั้นในและชั้นนอกออก วิธีการนี้เรียกว่าวิธีโดยตรง
ส่วนช่างตะวันตก นิยมใช้วิธีทำต้นแบบด้วยขี้ผึ้งเนื้อตัน หรือใช้ต้นแบบที่เป็นวัตถุเดิมไปทำแบบปูนพลาสเตอร์ก่อน ครั้นได้แบบปูนแล้วจึงเทขี้ผึ้งลงไป ได้เป็นแม่แบบหลายอัน เสร็จแล้วจึงต่อแม่แบบนั้นด้วยแท่งขี้ผึ้งทรงกระบอกเพื่อช่วยให้โลหะไหลผ่านได้หลังจากขี้ผึ้งถูกสำรอก หุ้มด้วยทรายผสมเซรามิกจนหนาและแข็งแรง นำไปอบสำรอกขี้ผึ้งออก ก่อนนำไปเผาให้ร้อนและแข็งตัวดี นำโลหะหลอมเหลวเทลงปากจอบให้่ล้นบ้าง เวลาโลหะเย็นตัวจะหดลงไป เมื่อชิ้นส่วนแข็งตัวดีแล้วจึงทำลายแม่พิมพ์ นำไปตกแต่งตามกรรมวิธีต่อไป
อาณาจักรซะไกง์

อาณาจักรซะไกง์ หรือ อาณาจักรสะแคง ([zə.ɡáɪ̯ɰ̃ nè.pjì.dɔ̀]) อาณาจักรเล็ก ๆ ที่ปกครองโดยราชสกุลสายเล็ก ๆ ของอาณาจักรมยีนไซ่ง์ เดิมซะไกง์เป็นส่วนหนึ่งของอาณาจักรปี้นยะ ระหว่าง ค.ศ. 1315–1365 อาณาจักรซะไกง์ได้เป็นเอกราชโดยพฤตินัย ภายหลังจากที่เจ้าชายซอยู่นได้ประกาศปกครองตนเองจากพระราชบิดาคือพระเจ้าสีหตูแห่งปี้นยะใน ค.ศ. 1315–1317 กระทั่งซะไกง์ได้แยกตัวออกจากปี้นยะเมื่อ ค.ศ. 1325 หลังจากการสวรรคตของพระเจ้าสีหตู
อาร์ชดยุกซีกิสมุนด์ แกรนด์ดยุกแห่งทัสคานี

อาร์ชดยุกซีกิสมุนด์ แกรนด์ดยุกแห่งตอสคานา 
พระประวัติ.
อาร์ชดยุกซีกิสมุนด์ แกรนด์ดยุกแห่งตอสคานา ประสูติเมื่อวันที่ 21 เมษายน พ.ศ. 2509 ณ โลซาน สวิตเซอร์แลนด์ เป็นพระโอรสใน อาร์ชดยุกเลโอปอลด์ ฟรันซ์แห่งออสเตรีย กับ แลทิเทีย เด เอิร์นเบิร์ก โดยต่อมาพระองค์เข้าศึกษา ณ มหาวิทยาลัยคอมพิวเตอร์และวิทยาศาสตร์ จากนั้นทรงงานด้านธนาคาร
ในปี พ.ศ. 2536 พระบิดาของพระองค์ทรงสละสิทธิ์ในการเป็น แกรนด์ดยุกแห่งตอสคานา เนื่องจากทรงเสกสมรสกับพระชายาคนใหม่ ทำให้พระอิสริยยศดังกล่าวตกมาเป็นของพระองค์ ทั้งนี้พระองค์ยังทรงเป็นนักธุรกิจโดยทรงมีธุรกิจใน ประเทศอุรุกวัย และ ประเทศสวิตเซอร์แลนด์
เสกสมรส.
อาร์ชดยุกซีกิสมุนด์ แกรนด์ดยุกแห่งตอสคานา เข้าพิธีอภิเษกสมรสกับ เอลซา เอ็ดมอนสโตน โดยเอลซามีศักดิ์เป็นพระญาติชั้นที่ 3 ใน คามิลลา ดัชเชสแห่งคอร์นวอล โดยหลังการสมรสแล้ว เอลซาได้รับการสถาปนาเป็น บารอนเนสเอลซาแห่งทัสคานี โดยทรงมีพระบุตรร่วมกัน 3 พระองค์ดังนี้
โดยในปี พ.ศ. 2556 ทั้ง 2 ทรงหย่าร้างจากกันแต่พระบุตรทั้ง 3 ต้องอยู่ในความดูแลของพระบิดาเพื่อสิทธิธรรมในพระอิสริยยศและการสืบพระอิสริยยศแกนด์ดยุกแห่งตอสคานา แต่สามารถไปมาหาสู่พระมารดาได้ดังเดิม โดยปัจจุบันพระองค์และครอบครัวทรงพำนักใน โลซาน สวิตเซอร์แลนด์
เวชศาสตร์ชะลอวัย

เวชศาสตร์ชะลอวัย หรือ วิทยาศาสตร์ว่าด้วยการชะลอความชรา  หรือ การยืดอายุ เป็นวิชาที่ศึกษากระบวนการเพื่อการชะลอหรือย้อนกระบวนการของความแก่ชรา เพื่อยืดอายุขัยทั้งอายุขัยสูงสุดและอายุขัยเฉลี่ยของมนุษย์ ซึ่งปัจจุบันยังไม่มีวิธีที่ได้รับการพิสูจน์แล้วว่าได้ผลจริง คงมีเพียงทฤษฎีและการศึกษาวิจัยเท่านั้น
ยีนบำบัด

ยีนบำบัด  คือวิธีรักษาโรควิธีหนึ่ง ใช้หลักการและวิธีการต่างๆ เพื่อนำลำดับกรดนิวคลีอิก (อาจเป็นดีเอ็นเอหรืออาร์เอ็นเอ) ส่งเข้าไปในเซลล์ของผู้ป่วยในฐานะยา เพื่อหวังผลในการรักษาโรค ทำสำเร็จโดยผ่านการรับรองครั้งแรกเมื่อปี 1989
อาณาจักรแปร

อาณาจักรแปร  อาณาจักรเล็ก ๆ ที่มีอายุยาวนานกว่า 6 ทศวรรษระหว่าง ค.ศ. 1482 ถึง 1542 บริเวณพม่าตอนกลางในปัจจุบัน โดยมีเมืองศูนย์กลางอยู่ที่ แปร อาณาจักรเล็ก ๆ แห่งนี้เป็นหนึ่งในหลายอาณาจักรที่แยกตัวออกมาจาก อาณาจักรอังวะ ในช่วงปลาย คริสต์ศตวรรษที่ 15
ตารันโต

ตารันโต (early Italian: "Tarento" from ; Ancient Greek: "Tarās"; Modern Greek: "Tarantas"; Tarantino "Tarde") เป็นนครชายฝั่งทะเลในแคว้นปุลยา ในภาคใต้ของประเทศอิตาลี เป็นเมืองหลวงของจังหวัดตารันโต และเป็นเมืองท่าที่สำคัญทางการค้า ยังเป็นฐานที่ตั้งกองทัพเรืออิตาลี เมืองมีอุตสาหกรรมเหล็กและโรงหลอมเหล็ก งานเคมี อู่ต่อเรือสำหรับสร้างเรือรบ และโรงงานผลิตอาหาร จากข้อมูลประชากรปี ค.ศ. 2011 เมืองมีประชากร 200,154 คน เป็นเมืองใหญ่อันดับ 3 บนแผ่นดินใหญ่
ในยุคโบราณราวคริสต์ศวรรษที่ 500 ก่อนคริสตกาล เป็นหนึ่งในเมืองที่ใหญ่ที่สุดของโลก มีประชากรมากถึง 300,000 คน
อาร์ชดยุกเลโอพ็อลท์ ฟรันทซ์ แห่งออสเตรีย

อาร์ชดยุกเลโอพ็อลท์ ฟรันทซ์แห่งออสเตรีย 
พระประวัติ.
อาร์ชดยุกเลโอพ็อลท์ ฟรันทซ์แห่งออสเตรีย ประสูติเมื่อวันที่ 25 ตุลาคม พ.ศ. 2485 เป็นพระโอรสที่ 3 และพระองค์เดียวใน อาร์ชดยุกก็อทฟรีทแห่งออสเตรีย กับ อาร์ชดัชเชสโดโรเธียแห่งออสเตรีย โดยพระองค์ทรงเป็น แกรนด์ดยุกแห่งตอสคานา ตั้งแต่วันที่ 21 มกราคม พ.ศ. 2527 - 18 มิถุนายน พ.ศ. 2536
เสกสมรส.
อาร์ชดยุกเลโอพ็อลท์ ฟรันทซ์แห่งออสเตรีย ทรงเสกสมรสครั้งแรกกับ แลทิเทีย เด เอิร์นเบิร์ก เมื่อวันที่ 19 มิถุนายน พ.ศ. 2508 โดยนางสาวแลทีเทีย ได้รับพระราชทานพระอิสริยยศเป็น อาร์ชดัชเชสแลทีเทีย แกรนด์ดัชเชสแห่งตอสคานา โดยมีพระบุตรร่วมกัน 2 พระองค์ดังนี้
ทั้ง 2 ทรงหย่ากันเมื่อวันที่ 21 พฤษภาคม พ.ศ. 2524 โดยแลทิเทียต้องสละพระอิสริยศและกลับไปเป็นสามัญชนตามเดิมทุกประการ
ต่อมา อาร์ชดยุกเลโอพ็อลท์ ฟรันทซ์แห่งออสเตรีย ได้เสกสมรสกับพระชายาคนที่ 2 คือ นางสาว Mār̒tā เปเรซ หุบเขาสีเขียว (Marta Pérez Valverde) 18 เมษายนทพ.ศ. 2536 โดยการเสกสมรสดังกล่าวทำให้พระองค์ค้องสละพระอิสริยยศ แกรนด์ดยุกแห่งตอสคานา และกลับไปใช้พระอิสริยศ อาร์ชดยุกแห่งออสเตรีย ตามเดิม โดยนางสาวมาร์ธาได้รับการสถาปนาเป็น อาร์ชดัชเชสมาร์ธาแห่งออสเตรีย ในขณะที่พระอิสริยยศแกรนด์ดยุกแห่งตอสคานาตกไปเป็นของพระโอรสพระองค์ใหญ่ของพระองค์ คือ อาร์ชดยุกซีกิสมุนด์ แกรนด์ดยุกแห่งตอสคานา
หลังจากนั้นในปี พ.ศ. 2541 พระองค์และพระชายาพระองค์ที่ 2 ก็หย่าขาดจากกัน มาร์ธากลับไปเป็นสามัญชนธรรมดาตามเดิม
อาร์ชดยุกก็อทฟรีทแห่งออสเตรีย

อาร์ชดยุกก็อทฟรีทแห่งออสเตรีย 
พระประวัติ.
อาร์ชดยุกก็อทฟรีทแห่งออสเตรีย ประสูติเมื่อวันที่ 14 มีนาคม ค.ศ. 1902 เป็นพระโอรสพระองค์ใหญ่ในอาร์ชดยุกเพเทอร์ แฟร์ดีนันท์ แห่งออสเตรีย กับ เจ้าหญิงมาเรีย คริสตินาแห่งบูร์บง-ซิซิลีทั้งสอง โดยพระองค์ทรงดำรงพระอิสริยยศเป็น แกรนด์ดยุกแห่งตอสคานา ตั้งแต่วันที่ 8 พฤศจิกายน ค.ศ. 1948 - 21 มกราคม ค.ศ. 1984 โดยตั้งแต่พระองค์ยังทรงพระเยาว์นั้น พระองค์และพระภคินี พระขนิษฐา ได้รับการเลี้ยงดูในกรุงเวียนนา จนเมื่อ สงครามโลกครั้งที่สอง สิ้นสุดลง ครอบคัวพระองค์ได้เสด็จนิวัติกลับ ลูเซิร์น ประเทศสวิตเซอร์แลนด์
เสกสมรส.
อาร์ชดยุกก็อทฟรีทแห่งออสเตรีย เข้าพิธีเสกสมรสกับ เจ้าหญิงโดโรเธียแห่งบาวาเรีย เมื่อวันที่ 2 สิงหาคม ค.ศ. 1938 ณ ราชอาณาจักรฮังการี โดยหลังเสกสมรสแล้วเจ้าหญิงโดโรเธียได้รับการสถาปนาเป็น อาร์ชดัสเชสโดโรเธีย แกรนด์ดัชเชสแห่งทัสคานี พระชายา โดยมีพระบุตรร่วมกันดังนี้
สิ้นพระชนม์.
อาร์ชดยุกก็อทฟรีทแห่งออสเตรีย สิ้นพระชนม์ลงเมื่อวันที่ 21 มกราคม ค.ศ. 1984 สิริพระชันษา 81 ปี โดยหลังการสิ้นพระชนม์ของพระองค์ พระอิสริยยศ แกรนด์ดยุกแห่งตอสคานา ได้ตกไปเป็นของพระโอรสนั่นคือ อาร์ชดยุกเลโอปอลด์ ฟรันซ์แห่งออสเตรีย
อาร์ชดัชเชสโดโรเธียแห่งออสเตรีย

อาร์ชดัชเชสโดโรเธียแห่งออสเตรีย (25 พฤษภาคม ค.ศ. 1920 – 5 กรกฎาคม ค.ศ. 2015) เป็นสมาชิกแห่งราชวงศ์วิทเทลส์บัคและเป็นเจ้าหญิงแห่งบาวาเรียโดยกำเนิด เธอกลายเป็นแกรนด์ดัชเชสตอสคานาในนามตั้งแต่วันที่ 8 พฤศจิกายน ค.ศ. 1948 จนถึง 21 มกราคม ค.ศ. 1984 จากการอภิเษกสมรสกับอาร์ชดยุกก็อทฟรีทแห่งออสเตรีย โดโรเธียเป็นสมาชิกของราชวงศ์ฮาพส์บวร์ค เธอเสียชีวิตเมื่อ ค.ศ. 2015 
พระประวัติ.
อาร์ชดัชเชสโดโรเธียแห่งออสเตรีย เดิม "เจ้าหญิงโดโรเธียแห่งบาวาเรีย" ประสูติ 25 พฤษภาคม ค.ศ. 1920 ณ สาธารณรัฐไวมาร์ โดยทรงเป็นพระธิดาพระองค์ที่ 5 และพระองค์ที่ 4 ใน เจ้าชายฟรันซ์แห่งบาวาเรีย กีบ เจ้าหญิงอิซาเบล อันโตนีแห่งครอย พระองค์ทรงมีพระเชษฐา พระภคินีและพระอนุชาดังนี้
เสกสมรส.
เจ้าหญิงโดโรเธีย เข้าพิธีเสกสมรสกับ อาร์ชดยุกก็อทฟรีทแห่งออสเตรีย เมื่อวันที่ 2 สิงหาคม ค.ศ. 1938 ณ ราชอาณาจักรฮังการี โดยหลังเสกสมรสแล้วเจ้าหญิงโดโรเธียได้รับการสถาปนาเป็น อาร์ชดัสเชสโดโรเธีย แกรนด์ดัชเชสแห่งทัสคานี พระชายา โดยมีพระบุตรร่วมกันดังนี้
สิ้นพระชนม์.
อาร์ชดัชเชสโดโรเธียแห่งออสเตรีย สิ้นพระชนม์ลงเมื่อวันที่ 5 กรกฎาคม ค.ศ. 2015 สิริพระชันษา 95 ปี ด้วยโรคพระชรา ณ ออสเตรีย
แบล็กวิโดว์ (นาตาชา โรมาโนวา)

นาตาชา โรมาโนวา  เป็นซูเปอร์ฮีโรชาวรัสเซีย ปรากฏตัวในหนังสือการ์ตูนอเมริกันที่ตีพิมพ์โดยมาร์เวลคอมิกส์ ได้รับการสร้างสรรค์โดยนักเขียนสแตน ลี และนักวาดดอน เฮ็ก ปรากฏตัวครั้งแรกในTales of Suspense เล่มที่ 52 (เมษายน ค.ศ. 1964)
สการ์เลตต์ โจแฮนส์สัน รับบทเป็นแบล็กวิโดว์ในจักรวาลภาพยนตร์มาร์เวลคือมหาประลัยคนเกราะเหล็ก 2, ดิ อเวนเจอร์ส, , , , , และแบล็ค วิโดว์
สโมสรฟุตบอลบางกอกกล๊าสในฤดูกาล 2561

ฤดูกาล 2561 เป็นฤดูกาลที่ 8 ของ สโมสรฟุตบอลบางกอกกล๊าส ใน ไทยลีก, ในนามสโมสร บางกอกกล๊าส.
ทีมงานชุดปัจจุบัน.
"รายชื่อสต๊าฟโค๊ช (พ.ศ. 2561 - ปัจจุบัน) "
 "ณ วันที่ 7 ตุลาคม พ.ศ. 2561"
การซื้อ-ขาย.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 พฤศจิกายน 2560 ถึง 5 กุมภาพันธ์ 2561
ตลาดซื่อขายนักเตะฟุตบอลไทยช่วงที่สองจะเปิดในวันที่ 11 มิถุนายน ถึง 9 กรกฎาคม 2561
เดอะไชนิ่ง คืนนรก

เดอะไชนิ่ง คืนนรก  เป็นนวนิยายแนวสยองขวัญเขียนโดยสตีเวน คิง นักเขียนชาวอเมริกัน ตีพิมพ์เพื่อ ค.ศ. 1977 เป็นนวนิยายเรื่องที่ 3 ของคิง ที่ได้รับการตีพิมพ์ และเป็นเล่มแรกที่เป็นหนังสือฉบับปกแข็งที่ขายดีติดอันดับ ความสำเร็จของหนังสือเล่มนี้ทำให้คิงได้รับการยอมรับในฐานะผู้เขียนนวนิยายแนวสยองขวัญที่มีความโดดเด่น ฉากหลังและตัวละครในเรื่องนี้ได้รับอิทธิพลจากประสบการณ์ของคิงเอง ทั้งการเดินทางไปยังโรงแรมเดอะสแตนลีย์เมื่อ ค.ศ. 1974 และประสบการณ์การเลิกเหล้า ภาคต่อชื่อเรื่องว่า "ลางนรก" (Doctor Sleep) ได้รับการตีพิมพ์เมื่อ ค.ศ. 2013
เทอา เลโอนี

เอลิซาเบธ เทอา ปันตาเลโอนี (เกิด 25 กุมภาพันธ์ ค.ศ. 1966) หรือชื่อที่ใช้ในการแสดงว่า เทอา เลโอนี  เป็นนักแสดงชาวอเมริกันเชื้อสายอิตาลี เธอเริ่มต้นอาชีพนักแสดงจากการรับบทบาทตัวประกอบในภาพยนตร์ และเป็นนักแสดงในซิตคอมทางโทรทัศน์เรื่อง "Flying Blind" (1992–93) ทางช่องฟ็อกซ์ และ "The Naked Truth" (1995–98) ทางช่องเอบีซี จนกระทั่งเธอเริ่มเป็นที่รู้จักจากการแสดงคู่กับ วิลล์ สมิธในภาพยนตร์เรื่อง "แบดบอยส์ คู่หูขวางนรก" (1995) ก่อนจะมีชื่อเสียงโด่งดังจากการเป็นนักแสดงนำในเรื่อง "วันสิ้นโลก ฟ้าถล่มแผ่นดินทลาย" (1998) และได้รับรางวัลแซทเทิร์น สาขานักแสดงนำหญิงยอดเยี่ยม จากเรื่อง "สัญญารักเหนือปาฏิหาริย์" (2000) นอกจากนี้เธอยังแสดงในภาพยนตร์อีกหลายเรื่องเช่น "จูราสสิค พาร์ค 3" (2001), "จอมคนเมืองคนบาป" (2002)", โดนอย่างนี้ พี่ขอปล้น" (2005), "เมืองผีเพี้ยน เปลี่ยนรักป่วน" (2008), "ปล้นเสียดฟ้า บ้าเหนือเมฆ" (2011) โดยในปี 2014 เธอรับหน้าที่เป็นทั้งผู้ผลิตและนักแสดงนำในละครโทรทัศน์เรื่อง "ยอดหญิงแกร่งแห่งทำเนียบขาว" ทางช่องCBS ซึ่งประสบความสำเร็จและออกอากาศยาวนานถึง 6 ซีซั่น (2014–19)
ประวัติ.
ครอบครัว.
เทอา เลโอนี มีชื่อจริงว่า เอลิซาเบธ เทอา ปันตาเลโอนี เกิดเมื่อวันที่ 25 กุมภาพันธ์ ค.ศ.1966 ที่นครนิวยอร์ก สหรัฐอเมริกา เป็นชาวอเมริกันเชื้อสายอิตาเลียน โดยครอบครัวทางฝั่งพ่อมีพื้นเพมาจากจังหวัดมาเชราตา แคว้นมาร์เค ประเทศอิตาลี ต้นตระกูลของเธอคือ นพ.ไดออมีด ปันตาเลโอนี เป็นอดีตสมาชิกวุฒิสภาของราชอาณาจักรอิตาลี ซึ่งเป็นพ่อของ มัฟเฟโอ ปันตาเลโอนี นักเศรษฐศาสตร์นีโอคลาสสิก ซึ่งเป็นอดีตรัฐมนตรีว่าการกระทรวงการคลังในรัฐบาลเฉพาะกาลของรัฐเผด็จการคาร์นาโร ที่ตั้งขึ้นมาในช่วงสั้นๆภายหลังสงครามโลกครั้งที่ 1 (ปัจจุบันเป็นส่วนหนึ่งของประเทศโครเอเชีย) และยังเป็นอดีตสมาชิกวุฒิสภาของราชอาณาจักรอิตาลี
ปู่ทวดของเธอเป็นลูกชายคนรองของ นพ.ไดออมีด ปันตาเลโอนี และเป็นน้องชายของ มัฟเฟโอ เขาได้แต่งงานกับหญิงชาวอเมริกันและย้ายจากประเทศอิตาลีมาอยู่ที่รัฐมิสซูรี สหรัฐอเมริกา โดยปู่ของเธอคือ พันโท กุยโด ปันตาเลโอนี จูเนียร์ จบด้านกฏหมายจากมหาวิทยาลัยฮาวาร์ด รับราชการทหารสังกัดสำนักบริการด้านยุทธศาสตร์ในช่วงสงครามโลกครั้งที่สอง เขาแต่งงานกับ "เฮเลนกา อดามอฟสกา ปันตาเลโอนี" หญิงชาวโปแลนด์ที่เกิดในสหรัฐ ซึ่งเป็นย่าของเธอ โดยย่าของเธอเคยเป็นนักแสดง และเป็นเจ้าหน้าที่สภากาชาดสหรัฐในช่วงสงครามโลกครั้งที่สอง เธอก่อตั้งกองทุนปาแดรอฟสกีขึ้นในปี ค.ศ. 1941 เพื่อช่วยเหลือชาวโปแลนด์ที่ได้รับผลกระทบจากสงคราม ต่อมาในปี ค.ศ. 1943 ปู่ของเธอถูกสังหารในปฏิบัติการที่ซิซิลี ประเทศอิตาลี หลังสงครามโลกครั้งที่สองจบลงย่าของเธอได้ก่อตั้งกองทุนสหรัฐเพื่อยูนิเซฟในปี ค.ศ. 1947 และทำหน้าที่เป็นประธานกองทุนดังกล่าวยาวนานถึง 26 ปี โดยหาเงินทุนในสหรัฐเพื่อช่วยเหลือเด็กทั่วโลกให้กับยูนิเซฟได้มากกว่า 113 ล้านดอลลาร์สหรัฐ และได้รับยกย่องจากยูนิเซฟ โดยมีการก่อตั้ง "รางวัลเฮเลนกา ปันตาเลโอนี" ขึ้นเพื่อเป็นเกียรติแก่ย่าของเธอในปี ค.ศ. 2007 และจะมอบรางวัลดังกล่าวให้กับผู้มีผลงานโดดเด่นด้านการปฏิบัติหน้าที่ด้านมนุษยธรรม
พ่อของเธอคือ แอนโธนี ปันตาเลโอนี เป็นทนายความและมีบริษัทกฏหมายเป็นของตนเอง ส่วนแม่ของเธอคือ เอมีลี แอนน์ แพทเตอร์สัน เป็นบุตรสาวบุญธรรมของเวอร์จิล แพทเตอร์สัน ซึ่งเป็นน้องชายของ "แฮงค์ แพทเตอร์สัน" นักแสดงภาพยนตร์ และละครโทรทัศน์ชาวสหรัฐ เธอทำงานเป็นนักกำหนดอาหารและนักโภชนาการ
โลกมันห่วย ช่วยไม่ได้

โลกมันห่วย ช่วยไม่ได้  เป็นภาพยนตร์ชุดทางโทรทัศน์แนวชีวิต-ตลกหนัก ดัดแปลงจากหนังสือการ์ตูนชุด "ดิเอ็นด์ออฟเดอะฟักกิงเวิลด์" เขียนโดยชาลส์ เอส. ฟอร์สแมน ออกอากาศครั้งแรกทางแชนเนลฟอร์และออลล์ฟอร์ในสหราชอาณาจักรเมื่อวันที่ 24 ตุลาคม พ.ศ. 2560 และเปิดให้รับชมทางเน็ตฟลิกซ์ทั่วโลกเมื่อวันที่ 5 มกราคม พ.ศ. 2561
โนรา (พรรณไม้)

โนรา (ชื่อวิทยาศาสตร์: "Hiptage benghalensis") หรือ กะลังจ่าง, กำลังช้างเผือก, พญาช้างเผือก, สะเลา เป็นพืชในสกุลโนรา ลักษณะเป็นไม้พุ่มกึ่งเลื้อยไม่ผลัดใบ อายุหลายปี ใบเป็นใบเดี่ยวรูปไข่ ปลายใบเรียวแหลม โคนมน ขอบใบเป็นคลื่น แผ่นใบหนาและเหนียว ก้านใบยาว 1-2 เซนติเมตร ดอกออกเป็นช่อที่ปลายยอด ดอกย่อยมี 10-30 ดอก กลีบเลี้ยงสีเขียวปลายแหลมเจือสีชมพู กลีบดอกสีขาวหรือชมพูอ่อน 5 กลีบ โคนสีเหลือง ปลายแตกเป็นครุย มีเกสรเพศผู้ยาว เส้นผ่านศูนย์กลางดอก 3-4 เซนติเมตร มีกลิ่นหอม ทยอยบาน 3-4 วัน ออกดอกเดือนธันวาคมถึงกุมภาพันธ์ ผลเป็นผลแห้งสีน้ำตาล มีปีก 3 อันประกบกัน เมื่อร่วงปลิวไปตามลม
โนรามีถิ่นกำเนิดในอินเดีย เอเชียตะวันออกเฉียงใต้และฟิลิปปินส์ นิยมปลูกเป็นไม้ประดับเนื่องจากดอกมีกลิ่นหอม ใบและเปลือกต้นแก้ไอ แก้อักเสบ รักษาโรคผิวหนัง
แอนท์-แมน (สกอตต์ แลง)

สกอตต์ แลง  เป็นตัวละครซุเปอร์ฮีโรของมาร์เวลคอมิกส์ เป็นตัวละครที่สองที่ใช้ชื่อแอนต์-แมน เขาปรากฏตัวครั้งแรกใน"The Avengers" #181 (March 1979) และใน"Marvel Premiere" #47 (April 1979) และสร้างสรรค์โดย David Michelinie และJohn Byrne
พอล รัด สวมบทเป็นสกอตต์ แลงในจักรวาลภาพยนตร์มาร์เวลในภาพยนตร์ชื่อมนุษย์มดมหากาฬ, , แอนท์-แมน และ เดอะ วอสพ์, และ
การบังคับใช้กฎหมายในประเทศสโลวีเนีย

การบังคับใช้กฎหมายในประเทศสโลวีเนีย กระทรวงกิจการภายในสโลวีเนียเป็นหน่วยงานหลักเกี่ยวกับการบังคับใช้กฎหมายซึ่งมีหน่วยงานที่ดูแลย่อยอีกทีคือสำนักงานตำรวจแห่งชาติสโลวีเนียซึ่งควบคุมสถานีตำรวจทั้งหมด 8 สถานี ได้แก่ที่เซเลีย, โคเพอร์, คาร์น, ลูบลิยานา, มาริบอร์, มูร์สกาโซบอตา, นอวากอรีตซา และนอวอเมสตอ สำนักงานตำรวจแห่งชาติสโลวีเนียยังมีส่วนร่วมกับตำรวจต่างประเทศ อาทิเช่น การฝึกอบรมกับสำนักงานสอบสวนกลางสหรัฐ, การมีส่วนรวมกับสำนักงานตำรวจประเทศแอลเบเนีย และคอซอวอ สำนักงานตำรวจแห่งชาติสโลวีเนียเข้าร่วมกับองค์การเพื่อความมั่นคงและความร่วมมือในยุโรปเมื่อวันที่ 24 มีนาคม พ.ศ. 2535
ฟุตบอลชิงถ้วยพระราชทานคิงส์คัพ ครั้งที่ 46

การแข่งขันฟุตบอลชิงถ้วยพระราชทานคิงส์คัพครั้งที่ 46 จัดขึ้นระหว่างวันที่ 22–25 มีนาคม พ.ศ. 2561 โดยมีทีมเข้าร่วมการแข่งขันทั้งหมด 4 ทีม แข่งขันกันที่กรุงเทพมหานคร
ครั้งนี้ประกอบไปด้วยเจ้าภาพ ไทย และสามทีมรับเชิญ สามทีมที่ได้รับเชิญนั้นคือ สหรัฐอาหรับเอมิเรตส์, สโลวาเกีย และกาบอง
สนามแข่งขัน.
แมตช์ทั้งหมดจัดขึ้นที่ ราชมังคลากีฬาสถาน ใน กรุงเทพมหานคร, ไทย
แมตช์.
เวลาทั้งหมดเป็นเวลาท้องถิ่น, เวลาอินโดจีน 
อันดับดาวซัลโว.
หมายเหตุ : ไม่รวมประตูลูกจุดโทษในช่วงเสมอ
<templatestyles src="Div col/styles.css"/>
เขตคาลาบาร์โซน

เขตคาลาบาร์โซน  หรือชื่อเดิม เซาเทิร์นตากาล็อกเมนแลนด์ หรือ เขตที่ 4-เอ เป็นเขตหนึ่งของประเทศฟิลิปปินส์ ประกอบด้วย 5 จังหวัด ได้แก่ จังหวัดบาตังกัส, จังหวัดคาวีเต, จังหวัดลากูนา, จังหวัดเกซอน และจังหวัดรีซัล และมีเมืองที่มีประชากรจำนวนมากไดัแก่ลูเซนา ชื่อของเขตนี้ มีที่มาจากส่วนหนึ่งของชื่อจังหวัดทั้งห้ามาต่อกัน เมืองหลักของเขตนี้คือเมืองคาลัมบา จังหวัดลากูนา คาลาบาร์โซนเป็นเขตที่มีประชากรมากที่สุดอันดับหนึ่ง และมีความหนาแน่นของประชากรเป็นอันดับที่สองของประเทศ
เขตคาลาบาร์โซน อยู่ทางทิศใต้ของเมโทรมะนิลา ติดกับอ่าวมะนิลาทางทิศตะวันตก ติดกับอ่าวลามอนและเขตบีโคลทางทิศตะวันออก ติดกับอ่าวทายาบัส ทะเลซีบูยันทางทิศใต้ และติดกับจังหวัดเอาโรรา จังหวัดบาลูคัน และเมโทรมะนิลาทางทิศเหนือ สถานที่สำคัญได้แก่ ภูเขามากิลิง และภูเขาไฟตาอัล
เขตคาลาบาร์โซนและมีมาโรปา‎ เคยรวมกันเป็นเซาเทิร์นตากาล็อกมาก่อน และแยกตัวออกจากกันในปี ค.ศ. 2002
เขตการปกครอง.
ประกอบด้วย 5 จังหวัด, 1 นครที่มีประชากรจำนวนสูง, 18 นคร และ 4,011 บารังไกย์
จูแมนจี้ เกมดูดโลกบุกป่ามหัศจรรย์

จูแมนจี้ เกมดูดโลกบุกป่ามหัศจรรย์ (อังกฤษ:Jumanji Welcome to the Jungle) เป็นภาพยนตร์ในปี พ.ศ. 2560 แนวแฟนตาซีแอ็กชั่นตลกอเมริกันซึ่งสร้างจากหนังสือเรื่องจูแมนจี้และมาเป็นภาพยนตร์ภาคต่อเริ่มต้นใหม่ของภาพยตร์ชุด จูแมนจี้ 
ภาพยนตร์ประสบความสำเร็จโดยมีภาคต่อออกมาถึง 2 ภาค จูแมนจี้ เกมดูดโลก ตะลุยด่านมหัศจรรย์ และ ภาคต่อที่ยังไม่มีชื่อ กำหนดฉาย 11 ธันวาคม 2026 โดย เจค แคสแดน
การฉายในประเทศไทย.
จูแมนจี้ เกมดูดโลกบุกป่ามหัศจรรย์ และฉายในรอบพิเศษวันที่ 21-27 ธันวาคม พ.ศ.2560 และเปิดฉายในโรงภาพยนตร์ ในวันที่ 28 ธันวาคม พ.ศ.2560
แคลลัม วิลสัน

แคลลัม เอ็ดดี เกรแฮม วิลสัน (เกิด 27 กุมภาพันธ์ ค.ศ. 1992) เป็นนักฟุตบอลชาวอังกฤษ ปัจจุบันเล่นในตำแหน่งกองหน้าให้กับเวสต์แฮมยูไนเต็ด 
ในวันที่ 6 พฤศจิกายน ค.ศ. 2014 วิลสันถูกเรียกตัวติดทีมชาติอังกฤษรุ่นอายุไม่เกิน 21 ปีเป็นครั้งแรก ในการแข่งขันพบกับโปรตุเกสและฝรั่งเศส เขามีสิทธิ์ลงเล่นให้กับทีมชาติไอร์แลนด์ได้
เกียรติประวัติ.
สโมสร.
บอร์นมัท
ทีมชาติ.
อังกฤษ
การยึดครองหมู่เกาะแชเนิลของเยอรมนี

หมู่เกาะแชเนิลเป็นเขตยึดครองโดยกองกำลังนาซีเยอรมันจากส่วนใหญ่ของสงครามโลกครั้งที่สอง ตั้งแต่ 30 มิถุนายน ค.ศ. 1940 จนกระทั่งได้รับการปลดปล่อยเมื่อวันที่ 9 พฤษภาคม ค.ศ. 1945 เขตเจ้าพนักงานศาลเจอร์ซีย์(Bailiwick of Jersey)และเขตเจ้าพนักงานศาลเกิร์นซีย์(Bailiwick of Guernsey)ทั้งสองเกาะเป็นบริติชคราวน์ดีเพนเดนซีซึ่งเป็นดินแดนภายใต้อธิปไตยของสหราชอาณาจักรในช่องแคบทะเลอังกฤษ ใกล้กับชายฝั่งนอร์ม็องดี หมู่เกาะแชเนิลเป็นเพียงส่วนหนึ่งของหมู่เกาะอังกฤษที่ถูกยึดครองโดยกองทัพเวร์มัคท์(กองกำลังติดอาวุธเยอรมัน)ในช่วงสงคราม
ด้วยความคาดหวังว่าจะมีชัยชนะเหนืออังกฤษอย่างรวดเร็ว ผู้ยึดครองได้ทำการทดสอบโดยใช้วิธีการเข้าประชิดที่นุ่มนวลมากที่ได้กำหนดธีมจากห้าปีถัดไป ผู้มีอำนาจบนเกาะได้มีทัศนคติที่คล้ายคลึงกันทำให้ถูกกล่าวหาว่าได้ให้ความร่วมมือ อย่างไรก็ตามเมื่อเวลาผ่านไปสถานการณ์ได้เลวร้ายลงเรื่อยๆจนกระทั่งได้จบลงด้วยความอดอยากทั้งสองเกาะที่ยึดครองและผู้ยึดครองในช่วงฤดูหนาว ค.ศ. 1944-45
กำแพงประจิม

กำแพงประจิม  หรือ กำแพงร่ำไห้  หรือ กำแพงอัล-บุร็อก  เป็นกำแพงโบราณในเขตเมืองเก่าเยรูซาเลม สร้างขึ้นจากหินปูนเมื่อครั้งมีการขยายพระวิหารหลังที่สองของพวกยิวโดยพระเจ้าเฮโรดมหาราชในศตวรรษที่ 1 ก่อนคริสตกาล กำแพงแห่งนี้ตั้งอยู่อาณาบริเวณขนาดใหญ่รูปสี่เหลี่ยมที่เรียกว่าเนินพระวิหาร ซึ่งสำหรับชาวมุสลิมแล้ว เนินแห่งนี้เป็นสถานที่ที่มุฮัมหมัดถูกพระอัลลอห์รับขึ้นไปบนสวรรค์
ชาวยิวเรียกกำแพงนี้ว่ากำแพงประจิม เนื่องตั้งอยู่ทางตะวันตกของเนินพระวิหาร ส่วนชาวคริสต์จะเรียกว่ากำแพงร่ำไห้ เพื่อสะท้อนเหตุการณ์ที่ชาวยิวพากันมาร่ำไห้โอดครวญในวันที่พวกโรมันเข้ายึดครองเยรูซาเลมในค.ศ. 70 และพระวิหารของชาวยิวถูกทำลาย 
ชาวมุสลิมได้เกิดการปะทะกับชาวคริสต์ขึ้นในเดือนสิงหาคม ค.ศ. 1929 ในประเด็นเกี่ยวกับการครอบครองกำแพง ในช่วงเวลานั้นอำนาจเหนือดินแดนแถบนี้อยู่ในมือของอังกฤษ อังกฤษได้ตัดสินใจให้กำแพงยังคงอยู่ในมือของชาวมุสลิม แต่ชาวยิวสามารถใช้เพื่อการแสวงบุญในสถานที่แห่งนี้ได้โดยมีเงื่อนไขว่าพวกเขาจะต้องไม่นำเครื่องบูชาเฉพาะของตนเข้าไปในเขตเนินพระวิหาร ตั้งแต่นั้นมา กำแพงแห่งนี้ก็กลายเป็นสถานที่ศักดิ์สิทธิ์ที่สุดที่ชาวยิวสามารถประกอบพิธีได้ แม้ว่าตามหลักศาสนายูดาห์แล้ว สถานที่ศักดิ์สิทธิ์ที่สุดจะอยู่ด้านในกำแพง
วันพระพิโรธ

วันพระพิโรธ (ละติน: "Dies irae" "ดีเอสอีเร") เป็นเพลงสวดละตินซึ่งสันนิฐานว่าน่าจะเขียนขึ้นโดยพระชาวอิตาลี ทอมมาโซ เด แกลาโน (Tommaso da Celano) แห่งคณะฟรันซิสกัน ไม่ก็ของลาตีโน มาลาบรังกา ออร์ซีนี (Latino Malabranca Orsini) แห่งคณะดอมินิกัน เพลงสวดนี้น่าจะเกิดขึ้นในศตวรรษที่ 13 แต่ก็มีความเป็นไปได้ว่าจะเก่ากว่านั้น เพลงสวดกล่าวถึงการพิพากษาครั้งสุดท้าย แตรของอัครทูตสวรรค์กาบรีเอลเบิกวิญญาณที่หน้าบัลลังก์พระเจ้า เพลงสวดนี้ได้ปรากฏเป็นเนื้อร้องในเรควีเอ็มโดยโมซาร์ท
เนื้อความ.
เนื้อความ 6 บทแรก จากทั้งหมด 19 บท
ราซะทินจาน

ราซะทินจาน ([jà.za̰ θɪ́ɰ̃.d͡ʑàɰ̃]; ประมาณ ค.ศ. 1263 – 1312/13) ผู้ร่วมก่อตั้งอาณาจักรมยีนไซง์ ปัจจุบันคือบริเวณพม่าตอนกลาง พระองค์เป็นผู้บัญชาการกองทัพพุกาม โดยร่วมกับพระเชษฐาและพระอนุชาคืออะทินคะยาและพระเจ้าสีหตูในการป้องกันพม่าตอนกลางให้รอดพ้นจากการรุกรานของมองโกล เป็นผลสำเร็จเมื่อ ค.ศ. 1287
ชีวิตช่วงต้น.
ราซะทินจานสด็จพระราชสมภพ ป. ค.ศ. 1263 ในครอบครัวสำคัญที่มยี่นไซ่ง์ในพม่าตอนกลาง Theinkha Bo เป็นน้องชายของ"เจ้าฟ้า" (หัวหน้า) แห่งเบนนะกะ และต้องหนีหลังมีความขัดแย้งกับเขาใน ค.ศ. 1260 ข้อมูลวิชาการดั้งเดิม (สมัยอาณานิคมอังกฤษ) ระบุตัวพระราชบิดาเข้ากับชาวไทใหญ่ แต่ Michael Aung-Thwin นักประวัติศาสตร์ ปฏิเสธข้อกล่าวอ้างดังกล่าว เนื่องจากไม่มีหลักฐานทางประวัติศาสตร์ใดที่สนับสนุนข้อกล่าวอ้างดังกล่าว อย่างไรก็ตาม Theinkha Bo สมรสกับธิดาของนายธนาคารผู้มั่งคั่งที่มยีนไซ่ง์ ราซะทินจานเป็นพระราชโอรสองค์ที่สองในบรรดาพระราชโอรสธิดาทั้งหมด 4 พระองค์ พระองค์มีพระเชษฐานามอะทินคะยา และพระอนุชานามสีหตู และพระขนิษฐานามละมยัต
หมายเหตุ.
<templatestyles src="Reflist/styles.css" />
เจมส์ ทาร์คอฟสกี

เจมส์ แอลัน ทาร์คอฟสกี (เกิดวันที่ 19 พฤศจิกายน ค.ศ. 1992) เป็นนักฟุตบอลชาวอังกฤษเชื้อสายโปแลนด์ ปัจจุบันเล่นในตำแหน่งกองหลังให้แก่เอฟเวอร์ตัน สโมสรในพรีเมียร์ลีก และทีมชาติอังกฤษ 
ประวัติ.
เจมส์ ทาร์คอฟสกี เกิดที่นครแมนเชสเตอร์ ในมณฑลเกรเทอร์ แมนเชสเตอร์ ประเทศอังกฤษ โดยปู่ของเขาซึ่งเป็นชาวโปแลนด์ได้ย้ายมาอยู่ที่ประเทศอังกฤษหลังจบสงครามโลกครั้งที่สอง และแต่งงานกับย่าของเขาซึ่งมีเชื้อสายของชาวไอริช โดยพ่อและแม่ของเขา จอห์น และ จานิซ ทาร์คอฟสกี ใช้ชีวิตที่นครแมนเชสเตอร์ โดยเขาเติบโตที่เขตนิว มอสตัน
เจมส์ ทาร์คอฟสกี เข้ารับการศึกษาในโรงเรียนที่อยู่ภายในมณฑลเกรเทอร์ แมนเชสเตอร์ โดยเขาจบชั้นประถมศึกษาที่โรงเรียนประถมนิว มอสตัน เมืองแมนเชสเตอร์ และจบชั้นมัธยมศึกษาที่โรงเรียนมัธยมเฟลสเวิร์ธ เมืองโอลดัม
เขตมีมาโรปา

เขตเซาเวสเทิร์นตากาล็อก หรือ เขตมีมาโรปา เป็นเขตหนึ่งของประเทศฟิลิปปินส์ เคยเป็นเขตที่ 4-B จนถึง ค.ศ. 2016 เป็น 1 ใน 2 เขตของประเทศ ที่ไม่ติดต่อทางบกกับภูมิภาคอื่น (อีกแห่งคือเขตซีลางังคาบีซายาอัน) ชื่อของเขตมาจากการรวมกันของชื่อจังหวัดทั้งห้า ได้แก่ จังหวัดมารินดูเก‎, จังหวัดโอเรียนตัลมินโดโร‎, จังหวัดโอกซีเดนตัลมินโดโร, จังหวัดปาลาวัน และจังหวัดโรมโบลน 
เคยเป็นส่วนหนึ่งของเขตเซาเทิร์นตากาล็อก จนถึงวันที่ 17 พฤษภาคม ค.ศ. 2002 ปัจจุบันมีเมืองคาลาปัน เป็นเมืองหลักของเขตนี้
การท่องเที่ยว.
สถานที่ท่องเที่ยวสำคัญ ได้แก่
เขตการปกครอง.
ประกอบด้วย 5 จังหวัด, 1 นครที่มีประชากรอย่างสูง (ปูเวร์โตปรินเซซา), 1 นคร (คาลาปัน), 71 เทศบาล และ 1,458 บารังไกย์
ดาวิท วากเนอร์ (นักฟุตบอล)

ดาวิท วากเนอร์ (เกิดวันที่ 19 ตุลาคม ค.ศ. 1971) โดยล่าสุดเป็นผู้จัดการทีมของนอริชซิตี ในอีเอฟแอลแชมเปียนชิป อดีตเขาเคยเป็นผู้จัดการของสโมสรฟุตบอลฮัดเดอส์ฟีลด์ทาวน์ ในพรีเมียร์ลีก 
วากเนอร์เติบโตในเยอรมนี และลงเล่นสโมสรอาชีพครั้งแรกของเขากับไอน์ทรัคท์ฟรังค์ฟูร์ทในปี ค.ศ. 1990 เขาลงเล่นในตำแหน่งกองหน้าให้กับหลายสโมสรของเยอรมนี พ่อของเขาเป็นชาวไทย ส่วนแม่ของเขาเป็นชาวเยอรมัน ก่อนแม่ของเขาจะแต่งงานใหม่กับพ่อชาวอเมริกัน เขาจึงลงเล่นให้กับทีมชาติสหรัฐ ช่วงระหว่างปี ค.ศ. 1996 ถึง ค.ศ. 1998
เกียรติประวัติ.
ผู้เล่น.
ชัลเคอ 04
ผู้จัดการ.
ฮัดเดอส์ฟีลด์ทาวน์
บุคคล
วิสุทธิ์ นาเงิน

พลเอกวิสุทธิ์ นาเงิน (ชื่อเล่น : หรั่ง,บิ๊กหรั่ง) อดีตรองปลัดกระทรวงกลาโหม,อดีตเจ้ากรมเสมียนตรา
ประวัติ.
พลเอกวิสุทธิ์จบการศึกษาจาก โรงเรียนเตรียมทหาร รุ่น 17 และ โรงเรียนนายร้อยพระจุลจอมเกล้า รุ่น 28 รุ่นเดียวกับพลเอก พิสิทธิ์ สิทธิสาร อดีตรองผู้บัญชาการทหารบกและอดีตเสนาธิการทหารบก
กะนองมี่นต้า

เจ้าชายกะนอง (31 มกราคม 1820 – 2 สิงหาคม 1866) หรือ กะนอง มินธะ พระราชโอรสของ พระเจ้าแสรกแมง กษัตริย์องค์ที่ 8 แห่ง ราชวงศ์โก้นบอง และเป็นพระราชอนุชาของ พระเจ้ามินดง กษัตริย์องค์ที่ 10 ภายหลังจากจบ สงครามอังกฤษ-พม่าครั้งที่สอง เจ้าชายกะนองและ เจ้าชายมินดง ได้ทำการโค่นล้มราชบัลลังก์พระเชษฐาต่างพระมารดา พระเจ้าพุกามแมง กษัตริย์องค์ที่ 9 เจ้าชายมินดงขึ้นสืบราชบัลลังก์เป็นพระเจ้ามินดงส่วนเจ้าชายกะนองได้รับการสถาปนาเป็นรัชทายาทผู้มีสิทธิโดยตรง
เจ้าชายกะนองได้รับพระสมัญญาว่า เจ้าชายแห่งสงคราม รวมถึงได้รับความนิยมจากประชาชนเนื่องจากพระองค์ได้นำวิวัฒนาการสมัยใหม่ของตะวันตกเข้าสู่พม่ารวมถึงส่งเหล่าบัณฑิตไปยังประเทศในทวีปยุโรปและโปรดให้ตั้งโรงสรรพาวุธขึ้น
เจ้าชายกะนองสิ้นพระชนม์พร้อมกับพระโอรสอีก 3 พระองค์เมื่อวันที่ 2 สิงหาคม ค.ศ. 1866 ที่ ลุตตอ หรือที่ประชุมสภาขุนนางระหว่างการก่อกบฏภายใต้การนำของ เจ้าชายมยิ่นกุน และ เจ้าชายมยิ่นกุนเดง พระราชโอรสของพระเจ้ามินดงที่ประสูติแต่ พระสนมเอกตองชเวเยที่ 1 
ในวัฒนธรรมสมัยนิยม.
มีนักแสดงผู้รับบท เจ้าชายกะนองมี่นต้า ได้แก่
อาร์ชดยุกเพเทอร์ แฟร์ดีนันท์ แห่งออสเตรีย

อาร์ชดยุกเพเทอร์ แฟร์ดีนันท์ แห่งออสเตรีย-ตอสคานา  ทรงเป็นอาร์ชดยุกแห่งออสเตรีย-ฮังการี และผู้บัญชาการทหารในสงครามโลกครั้งที่หนึ่ง
พระประวัติ.
อาร์ชดยุกเพเทอร์ แฟร์ดีนันท์ ประสูติเมื่อวันที่ 12 พฤษภาคม ค.ศ. 1874 ทรงเป็นพระโอรสพระองค์สุดท้องใน แกรนด์ดยุกเฟอร์ดินานด์ที่ 6 แห่งทัสคานี และ เจ้าหญิงอลิซแห่งปาร์มา (1849-1953) โดยทรงดำรงตำแหน่งเป็นผู้บัญชาการในกองทัพฮังการีในช่วงสงครามโลกครั้งที่สองด้วย พระองค์ทรงดำรงพระยศเป็น แกรนด์ดยุกแห่งตอสคานา ต่อจากพระเชษฐา นั่นคืออาร์ชดยุกโยเซฟ แฟร์ดีนันท์ แห่งออสเตรีย
ราชการทหาร.
เริ่มรับราชการทหารในปีค.ศ. 1908 โดยรั้งยศพันเอกในปีค.ศ. 1911 ที่สำคัญทั่วไปและ 23 เมษายน ค.ศ. 1914 ทรงได้รับการเลื่อนตำแหน่งให้เป็น รองจอมพล (Feldmarschall-Leutnant) เมื่อสงครามโลกครั้งที่หนึ่งอุบัติขึ้นในเดือนสิงหาคม ค.ศ. 1914 ได้ทรงเลื่อนเป็นผู้บัญชาการกองพลทหารราบที่ 25 ซึ่งต่อสู้กับรัสเซียในแคว้นกาลิเซียและตอนใต้ของโปแลนด์ซึ่งเป็นส่วนหนึ่งของจักรวรรดิออสเตรีย-ฮังการี
เมื่อวันที่ 17 เมษายน 1917 ทรงถูกเรียกตัวและเป็นนายพลแห่งกองทหารรักษาการณ์กองบัญชาการทหารบกเข้าแถวหน้าของอิตาลี กองกำลังของเขาชนะ ซึ่งเป็นครั้งแรกที่ได้รับการปกป้องช่วงต้นแล้วคลุมกองทัพด้านข้างของ14 กองทัพเยอรมันระหว่างการพัฒนาในการต่อสู้ของเร็ทวันที่ 15 สิงหาคม 1918 กองกำลังประจำการในเทิร์นติโน ถูกเปลี่ยนชื่อเป็นกองทัพ 26 ตั้งแต่เดือนตุลาคม 1918 ในวันสุดท้ายของสงครามทรงสั่งกองทัพบกที่ 10 ในเทรนตันในนามของจอมพลอเล็กซานเดอ ร์ฟอนโค
เสกสมรส.
อาร์ชดยุกเพเทอร์ แฟร์ดีนันท์ ทรงเสกสมรสกับ เจ้าหญิงมาเรีย คริสตินาแห่งบูร์บง-ซิซิลีทั้งสอง เมื่อวันที่ 8 พฤศจิกายน ค.ศ. 1900 ณ เมืองคานส์ ประเทศฝรั่งเศส โดยมีพระบุตรร่วมกันดังนี้
สี่ป้อ

สี่ป้อ  เป็นเมืองหลักของอำเภอสี่ป้อ ในจังหวัดเจาะแม รัฐฉาน ประเทศพม่า สี่ป้อเดิมเป็นหมู่บ้านชื่อบ้านอุ่มปุ่ม แปลว่า "หนองน้ำที่ไหลมารวมกันก่อนแยกเป็นลำเหมือง" ส่วนชื่อ "สี่ป้อ" มาจากคำไทใหญ่ว่า "สี่ป๊อก" แปลว่าสี่หมู่บ้าน ซึ่งเกิดขึ้นจากชาวไทใหญ่เมืองแสนแซอพยพมาตั้งถิ่นฐาน ได้พาผู้เฒ่าผู้ทรงอิทธิพลจำนวนสี่คนจากสี่เมือง มาปกครองสี่หมู่บ้าน จึงได้ชื่อนี้มา ส่วน "มหาราชวงศ์" ฉบับนายต่อ เรียกเมืองนี้ว่า สีโพธิ์
กีฬาจักรยานในกีฬาแห่งชาติ ครั้งที่ 45

กีฬาจักรยานในกีฬาแห่งชาติ ครั้งที่ 45 เป็นการแข่งขันกีฬาจักรยานที่จัดขึ้นในอำเภอหาดใหญ่ และอำเภอเมืองสงขลา จังหวัดสงขลา กำหนดแข่งขันระหว่างวันที่ 25 ถึง 29 มิถุนายน พ.ศ. 2560 ซึ่งครั้งนี้จะมีการแข่งขันทั้งหมด 15 รายการ คือ ประเภทชาย 8 รายการ และประเภทหญิง 7 รายการ โดยสนามที่ใช้ในการแข่งขัน ดังนี้
ตำนานสมเด็จพระนเรศวรมหาราช เดอะซีรีส์

ตำนานสมเด็จพระนเรศวรมหาราช เดอะซีรีส์ หรือ ตำนานสมเด็จพระนเรศวรมหาราช The Series เป็นชุดละครโทรทัศน์อิงประวัติศาสตร์ กำกับการแสดงโดยหม่อมราชวงศ์เฉลิมชาตรี ยุคล เป็นการสร้างละครที่อิงเอาเนื้อเรื่องจากภาพยนตร์เรื่อง "ตำนานสมเด็จพระนเรศวรมหาราช" ที่หม่อมเจ้าชาตรีเฉลิม ยุคลที่ทำไว้มาสร้างใหม่อีกครั้ง ใช้กระบวนการถ่ายทำและเทคนิคแบบภาพยนตร์ ด้วยความมุ่งหมายจะให้เนื้อเรื่องสมบูรณ์กว่าในแบบฉบับภาพยนตร์
การถ่ายทำละครซีรีส์.
การถ่ายทำโดยรวม.
แม้จะมีภาพยนตร์เรื่อง ตำนานสมเด็จพระนเรศวรมหาราช ของ หม่อมเจ้าชาตรีเฉลิม ยุคล เป็นพื้นฐาน แต่หม่อมราชวงศ์เฉลิมชาตรี ยุคล ก็ได้เริ่มต้นงานสร้างละครโทรทัศน์ อัครซีรีส์อิงประวัติศาสตร์เรื่อง “ตำนานสมเด็จพระนเรศวรมหาราช เดอะซีรีส์” เพื่อออกอากาศช่อง โมโน 29 เพื่อให้งานออกมาอย่างสมพระเกียรติ และสมบูรณ์ที่สุด และยังลงมือทำเองทุกขั้นตอน 
ในการถ่ายทำละครโทรทัศน์เรื่องนี้มีทีมงานกว่า 130 ชีวิต แต่ไม่ได้ใช้การถ่ายทำแบบละครโทรทัศน์ แต่ใช้การถ่ายทำแบบภาพยนตร์ โดยใช้ระยะเวลาการถ่ายทำเท่ากับการถ่ายทำละครโทรทัศน์ทั่วไป แต่มีคุณภาพมากกว่า ในส่วนเนื้อเรื่องก็มีการตีความให้ตรงและเหมาะสมด้วย ซึ่งการสร้างละครโทรทัศน์เรื่องนี้เป็นการทำทำให้สมพระเกียรติ และมีความแม่นยำทางประวัติศาสตร์มากขึ้น จากการที่หม่อมราชวงศ์เฉลิมชาตรี ยุคล มีส่วนร่วมในงานสร้างในภาพยนตร์ชุด ตำนานสมเด็จพระนเรศวรมหาราช กับหม่อมเจ้าชาตรีเฉลิม ยุคลมากว่า 10 ปี ในการสร้างละครโทรทัศน์เรื่องนี้จึงนำโครงสร้างเก่าๆ ที่เคยสร้างไว้ในฉบับภาพยนตร์ทั้งหมดนำกลับมาทำใหม่
การสร้างฉาก.
หม่อมราชวงศ์เฉลิมชาตรี ยุคล กล่าวว่า
“เราสร้างฉากใหม่มากมาย อย่างวังจันทน์ที่เห็นในภาพยนตร์เรื่อง ตำนานสมเด็จพระนเรศวรมหาราช ภาค ๑ องค์ประกันหงสา กับในละครเรื่อง ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา เป็นสถานที่คนละแห่ง กุฏิของมหาเถรคันฉ่องเราสร้างใหม่มีแค่ศาลาแห่งเดียวที่ยังอยู่ สถานที่บางแห่งเป็นสถานที่เดิมเช่นตำหนักของพระเจ้าบุเรงนอง ที่เป็นตำหนักทอง ส่วนอื่นๆ ก็มีหลายแห่งที่สร้างใหม่เกือบทั้งหมด แต่ยังใช้โครงสร้างสถานที่แบบเดิม
ผู้ช่วยด้านประวัติศาสตร์.
ข้อมูลทั้งหมดในละครเรื่องนี้ หม่อมราชวงศ์เฉลิมชาตรี ยุคล ท่านได้อ่านจากวิกิพีเดีย, อินเทอร์เน็ต และ ดร. สุเนตร ชุตินธรานนท์ ผู้เชี่ยวชาญด้านประวัติศาสตร์ รวมถึงได้ วรยุทธ พิชัยศรทัต ผู้กำกับละครเรื่อง สมเด็จพระนเรศวรมหาราช มาช่วยเขียนบทละครอีกด้วย
เสน่ห์ของ “ตำนานสมเด็จพระนเรศวร เดอะซีรีส์”.
ซีซั่นแรกคือการเล่าเรื่องราวพื้นฐานทั้งหมด เราจึงรู้ว่าเหตุใดเราจึงเสียกรุงครั้งที่ 1 เหตุใดพม่าจึงทำสงครามกับไทย เหตุใดพระเจ้าสิบทิศบุเรงนองถึงชาญฉลาด ภาคนี้เราจะผ่านการสวรรคตของกษัตริย์ถึง 2 พระองค์ เราจะได้เห็นมากกว่าในภาพยนตร์อีกก้าวหนึ่ง เพื่อให้ผู้ชมเรียนรู้สิ่งที่ผิดพลาดในอดีตเพื่อที่จะแก้ไขเหตุการณ์กับอนาคต
ญองย่าน

<ns>0</ns>
 <revision>
 <parentid>10299711</parentid>
 <timestamp>2024-11-05T19:14:01Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-my| → {{langx|my|</comment>
 <origin>11871495</origin>
 <model>wikitext</model>
 <format>text/x-wiki</format>
ญองย่าน ({{langx|my|ညောင်ရမ်း}}) เป็นเมืองในภาคมัณฑะเลย์ของประเทศพม่า
แผ่นดินไหวในประเทศคอสตาริกา พ.ศ. 2560

แผ่นดินไหวในประเทศคอสตาริกา พ.ศ. 2560 เป็นแผ่นดินไหวที่เกิดขึ้นทางตะวันออกเฉียงใต้ของเมืองฮาโก 12 กิโลเมตร เมื่อวันที่ 12 พฤศจิกายน พ.ศ. 2560 มีขนาด 6.5 Mw อยู่ในระดับ VII (แรงมาก) ตามมาตราเมร์กัลลี แผ่นดินไหวในครั้งนี้ส่งผลให้มีผู้เสียชีวิต 3 คน แผ่นดินไหวในครั้งนี้อาจสะเทือนทั้งหมดของประเทศ หรืออาจสะเทือนในประเทศฮอนดูรัสและประเทศปานามาเป็นบางส่วน
เตอร์กิชแอร์ไลน์ เที่ยวบินที่ 981

ในวันที่ 3 มีนาคม 2517 หลังจากที่เครื่องบินได้ทำการบินขึ้นจากท่าอากาศยานนานาชาติอาทาทืร์ค เครื่องบินเกิดเหตุประตูห้องสัมภาระหลุดออกมาในขณะบิน ทำให้เกิดความดันอากาศในห้องผู้โดยสารลดลงในเครื่องบิน ส่งผลให้มีผู้เสียชีวิตทั้งหมด 346 คนบนเครื่องบิน (ผู้โดยสาร 334 คน และลูกเรือ 12 คน)
เตอร์กิชแอร์ไลน์ เที่ยวบินที่ 981 ได้จดบันทึกว่าเป็นอุบัติเหตุทางเครื่องบินพาณิชย์ครั้งร้ายแรงที่สุดในฝรั่งเศส และอุบัติเหตุที่ร้ายแรงที่สุดอันดับ 1 บนเครื่องบินแมคดอนเนลล์ ดักลาส ดีซี-10 โดยอันดับ 2 คือ อเมริกันแอร์ไลน์ เที่ยวบินที่ 191
ปราสาทโฮเอินท์ซ็อลเลิร์น

ปราสาทโฮเอินท์ซ็อลเลิร์น  เป็นปราสาทโบราณซึ่งตกทอดกันในราชวงศ์โฮเอินท์ซ็อลเลิร์นซึ่งเคยปกครองภูมิภาคชวาเบิน ตั้งอยู่บนเขาโฮเอินท์ซ็อลเลิร์น ทางทิศใต้ของเมืองเฮ็คคิงเงิน ในรัฐบาเดิน-เวือร์ทเทิมแบร์ค ประเทศเยอรมนี เป็นหนึ่งในสี่ปราสาทที่มีผู้เช้าชมมากที่สุดในเยอรมนี แต่ละปีมีผู้เข้าชมกว่า 350,000 แสนคน ปัจจุบัน กรรมสิทธิ์ในปราสาทหลังนี้ยังเป็นของทายาทราชวงศ์โฮเอินท์ซ็อลเลิร์น
ปราสาทแห่งนี้เริ่มก่อสร้างเพื่อใช้เป็นป้อมปราการในต้นคริสต์ศตวรรษที่ 11 ต่อมาใน ค.ศ. 1423 ปราสาทแห่งนี้ก็ถูกทำลายลงภายหลังถูกล้อมเป็นเวลา 10 เดือนโดยทัพหลวงของราชวงศ์ฮาพส์บวร์คแห่งจักรวรรดิโรมันอันศักดิ์สิทธิ์ ต่อมาได้มีการสร้างปราสาทใหม่ที่ใหญ่กว่าเดิมขึ้นระหว่าง ค.ศ. 1454 ถึง ค.ศ. 1461 ปราสาทหลังนี้เป็นปราการที่หลบภัยสำหรับราชวงศ์โฮเอินท์ซ็อลเลิร์นหลายครั้ง อาทิในช่วงสงครามสามสิบปี เป็นต้น 
ในกลางศตวรรษที่ 18 ปราสาทหลังนี้ถูกปล่อยปละละเลย ทำให้อาคารจำนวนมากชำรุดทรุดโทรมจนต้องรื้ออาคารจำนวนมากทิ้ง อาคารที่หลังที่เห็นอยู่ในปัจจุบันถูกสร้างขึ้นระหว่าง ค.ศ. 1846 ถึง ค.ศ. 1867 โดยพระเจ้าฟรีดริช วิลเฮ็ล์มที่ 4 แห่งปรัสเซีย ผู้มีเชื้อสายโฮเอินท์ซ็อลเลิร์น แม้ปราสาทหลังนี้จะถูกสร้างขึ้นใหม่จนเสร็จ แต่ก็ไม่มีสมาชิกราชวงศ์คนใดใช้ปราสาทนี้เป็นที่ประทับถาวร ในคริสต์ศตวรรษที่ 19 จักรพรรดิเยอรมันสามพระองค์ในยุคจักรวรรดิเยอรมันก็ไม่เคยมาเยือนปราสาทหลังนี้
ราก

ราก (อังกฤษ: root) เป็นอวัยวะส่วนหนึ่งของพืชที่งอกต่อลงมาจากลำต้น ทำหน้าที่ดูดลำเลียงน้ำและธาตุอาหาร ยึดค้ำจุนต้นพืชไม่ให้โค่นล้ม สร้างฮอร์โมนและหน้าที่อื่นๆตามลักษณะของราก
ทิศทางการลำเลียง.
"ท่อลำเลียงน้ำ (Xylem)"มีลักษณะที่สำคัญคือ เซลล์ต่อกันเป็นท่อหนา กลวง ผนังเซลล์พอกด้วยลิกนิน ลำเลียงน้ำและแร่ธาตุทิศทางเดียว คือ จากล่างขึ้น บน จากรากสู่ลำต้น กิ่ง ก้าน ใบ ดอก
"ท่อลำเลียงอาหาร (Pholoem)" น้ำตาล ถูกลำเลียงผ่านท่อนี้ ท่อนี้จะมีลักษณะเซลล์ต่อ มีผนังเซลล์เป็นเป็นรูกั้น ทิศทางในการลำเลียงมีทั้งขึ้นและลง ในเวลากลางวัน อาหารที่ได้จากการสังเคราะห์ด้วยแสงจะถูกลำเลียงไปเก็บยังส่วนต่าง ๆ ในเวลากลางคืนเมื่อไม่ได้สังเคราะห์แสง ถ้าพืชต้องการอาหาร ก็จะลำเลียงอาหารออกมาจากส่วนที่เก็บไว้
ชอน ไดช์

ชอน มาร์ก ไดช์ (เกิดวันที่ 28 มิถุนายน ค.ศ. 1971) เป็นอดีตนักฟุตบอลชาวอังกฤษ และเป็นอดีตผู้จัดการทีมของเอฟเวอร์ตันในพรีเมียร์ลีก
ช่วงสมัยที่เขายังเล่นฟุตบอลอาชีพ เขาลงเล่นในตำแหน่งกองหลัง และลงเล่นนัดแรกในปี ค.ศ. 1990 กับเชสเตอร์ฟีลด์ ซึ่งเขาเป็นกัปตัน และเขาได้ทำประตูในการแข่งขันเอฟเอคัพ รอบรองชนะเลิศ ต่อจากนั้น เขาได้ลงเล่นให้กับบริสตอลซิตี, ลูตันทาวน์, มิลล์วอลล์, วอตฟอร์ด และนอร์แทมป์ตันทาวน์ ในบรรดา 6 ทีมที่เขาลงเล่น เขาพาทีมเลื่อนชั้นได้ถึง 4 ทีม ต่อมาในปี ค.ศ. 2007 เขาได้เกษียณและมาจัดการทีมวอตฟอร์ด ต่อด้วยเบิร์นลีย์ 
ในช่วงที่เขาเป็นผู้จัดการทีมเบิร์นลีย์ เขาพาทีมเลื่อนชั้นสู่พรีเมียร์ลีกภายใน 3 ฤดูกาล
ชีวิตส่วนตัว.
ไดช์เกิดที่เมืองเคทเทอร์ริงในนอร์แทมป์ตันเชอร์ พ่อของเขาเป็นที่ปรึกษาบริษัทบริติชสตีล เขามีน้องชาย 2 คน ภรรยาของเขาชื่อ "เจน" มีลูก 2 คน
เกียรติประวัติ.
ผู้เล่น.
เชสเตอร์ฟีลด์
บริสตอลซิตี
มิลล์วอลล์
นอร์แทมป์ตันทาวน์
ผู้จัดการ.
เบิร์นลีย์
บุคคล
เขตบีโคล

เขตบีโคล หรือเรียกสั้น ๆ ว่า บีโคล (บีโคล: Rehiyon nin Bikol/Kabikolan; Rinconada Bicol: "Rehiyon ka Bikol";) หรือ เขตที่ 5 เป็นเขตหนึ่งของประเทศฟิลิปปินส์ ประกอบไปด้วย 6 จังหวัด โดยมี 4 จังหวัดบนคาบสมุทรบีโคล (ตะวันออกเฉียงใต้ของเกาะลูซอน) – จังหวัดอัลไบ, จังหวัดคามารีเนสนอร์เต, จังหวัดคามารีเนสซูร์, จังหวัดซอร์โซโกน) และอีก 2 จังหวัดที่เกาะ (จังหวัดคาตันดัวเนส และจังหวัดมัสบาเต) 
เมืองหลักและเมืองใหญ่สุดของเขตนี้คือ เลกัซปี เขตบีโคลติดต่อกับอ่าวลาโมนทางทิศเหนือ, ทะเลฟิลิปปินส์ทางทิศตะวันออก, ทะเลซีบูยัน และอ่าวราไก ทางทิศตะวันตก
การแบ่งเขตการปกครอง.
ประกอบด้วย 6 จังหวัด ดังตารางด้านล่างนี้
สำหรับปี ค.ศ. 2015 จังหวัดคามารีเนสซูร์มีพื้นที่มากที่สุด  และมีประชากรมากสุด (1,952,544 คน) ในขณะที่จังหวัดคาตันดัวเนส มีพื้นที่น้อยสุด  และประชากรน้อยที่สุด (260,964 คน)
ห่วงอนามัยคุมกำเนิด

ห่วงอนามัยคุมกำเนิด หรือ ไอยูดี  เป็นอุปกรณ์คุมกำเนิดขนาดเล็ก มักมีรูปร่างคล้ายตัว T ใช้โดยการใส่เข้าไปในมดลูกเพื่อป้องกันการตั้งครรภ์ การใช้ห่วงอนามัยเป็นหนึ่งในวิธีคุมกำเนิดระยะยาวที่ย้อนกลับได้ ผู้ใช้ห่วงอนามัยและยาคุมกำเนิดแบบฝังมีความพึงพอใจสูงสุดเมื่อเทียบกับผู้ใช้การคุมกำเนิดวิธีอื่น หลักฐานทางงานวิจัยสนับสนุนทั้งประสิทธิผลและความปลอดภัยของห่วงอนามัย เมื่อใช้กับวัยรุ่นและคนที่ไม่เคยมีลูก เมื่อถอดห่วงอนามัยออกความเจริญพันธุ์ของผู้ใช้จะกลับมาอย่างรวดเร็วแม้จะใช้มาเป็นเวลานาน โอกาสล้มเหลวของห่วงอนามัยชนิดเคลือบทองแดงอยู่ที่ประมาณ 0.8% ส่วนแบบหลั่งฮอร์โมนอยู่ที่ประมาณ 0.2% ในการใช้ปีแรก
ห่วงอนามัยหุ้มทองแดงอาจเพิ่มปริมาณของประจำเดือนและอาจทำให้ปวดท้องมากขึ้น ส่วนห่วงอนามัยแบบหลั่งฮอร์โมนอาจทำให้ประจำเดือนมาน้อยลงหรือไม่มาเลย อาการปวดประจำเดือนสามารถบรรเทาด้วยยาแก้อักเสบชนิดไม่ใช่สเตอรอยด์ (NSAID) ผลกระทบที่อาจตามมาได้แก่ expulsion (2–5%) และมดลูกฉีกขาดที่เกิดขึ้นไม่บ่อยนัก (น้อยกว่า 0.7%) ห่วงอนามัยไม่ส่งผลกรทบต่อการให้นมบุตร และสามารถติดตั้งทันทีหลังคลอดลูก นอกจากนี้ยังสามารถใช้ทันทีหลังการทำแท้ง
การใช้ห่วงอนามัยเพื่อคุมกำเนิดเริ่มขึ้นในสมัยคริสต์ศตวรรษที่ 18 แบบจำลองก่อนหน้านี้ถูกเรียกว่า Dalkon shield ซึ่งถูกพบว่าเพิ่มความเสี่ยงของการติดเชื้อในอุ้งเชิงกราน (pelvic inflammatory disease) อย่างไรก็ตาม ห่วงอนามัยรุ่นปัจจุบันไม่ก่อให้เกิดความเสี่ยงนี้หากผู้ใช้ไม่มีโรคติดต่อทางเพศสัมพันธ์ตอนช่วงเวลาติดตั้ง
ประเภท.
ประเภทและชื่อของห่วงอนามัยคุมกำเนิดแตกต่างกันไปในแต่ละประเทศ
ในสหรัฐอเมริกามีอยู่สองประเภท ได้แก่:
ชนิดเคลือบทองแดง.
ห่วงอนามัยเคลือบทองแดงทำงานโดยขัดขวางการเคลื่อนไหวและสร้างความเสียหายต่อตัวอสุจิเพื่อหยุดไม่ให้ไปปฏิสนธิกับเซลล์ไข่ ทองแดงทำหน้าที่เป็นสารฆ่าเชื้ออสุจิในมดลูก เพิ่มระดับไอออนทองแดง โพรสตาแกลนดิน และเม็ดเลือกขาวในของเหลวทั้งภายในท่อนำไข่และในมดลูก ระดับของไอออนทองแดงที่เพิ่มในมูกช่องคลอดหยุดยั้งการเคลื่อนตัวและฆ่าตัวอสุจิ ทำให้ตัวอสุจิไม่สามารถเดินทางผ่านมูกช่องคลอด ทองแดงยังสามารถเปลี่ยนแปลงเยื่อบุโพรงมดลูก ทว่างานวิจัยแสดงว่าการเปลี่ยนแปลงสามารถหยุดการฝังตัวของเซลล์ไข่ที่ปฏิสนธิแล้วได้ ทว่าไม่สามารถขัดขวางเซลล์ไข่ที่ถูกฝังไปแล้ว
ห่วงอนามัยเคลือบทองแดงมีอัตราการล้มเหลวในปีแรกตั้งแต่ 0.1 ถึง 2.2%
ข้อเสียได้แก่ โอกาสที่ประจำเดือนจะมามากขึ้นและอาจปวดท้องมากขึ้น
ชนิดเคลือบฮอร์โมน.
ห่วงอนามัยชนิดเคลือบฮอร์โมน (ภายใต้แบรนด์ Mirena, Skyla, Kyleena และ Liletta) ทำงานโดยการปล่อยฮอร์โมน ลีโวนอร์เจสเตรล (levonorgestrel) และ โพรเจนติน (progestin) กลไกหลักคือการทำให้ตัวอสุจิไม่สามารถมีชีวิตอยู่ข้างในของมดลูก ห่วงอนามัยชนิดเคลือบฮอร์โมนยังสามารถใช้เพื่อรักษาอาการประจำเดือนมามากผิดปกติ (menorrhagia) ด้วยความสามารถในการลดความหนาของเยื่อบุโพรงมดลูกจึงทำให้ประจำเดือนน้อยลงหรือไม่มีเลยได้
โพรเจสตินที่หลั่งออกมาจากห่วงอนามัยชนิดเคลือบฮอร์โมนมีผลเฉพาะที่
ชนิดไม่เคลือบสารหรือฮอร์โมน.
ห่วงอนามัยชนิดไม่เคลือบสารหรือฮอร์โมนเป็นห่วงอนามัยที่ไม่มีส่วนประกอบของสารออกฤทธิ์ทางชีวภาพ โดยทำจากวัสดุที่ไม่ทำปฏิกิริยาทางเคมี เช่น แหวนเหล็กกล้าไร้สนิม หรือ พลาสติก มีประสิทธิผลต่ำกว่าห่วงอนามัยชนิดเคลือบทองแดงหรือฮอร์โมน และมีผลข้างเคียงคล้ายแบบเคลือบทองแดง กลไกหลักคือการทำให้สภาพแวดล้อมภายในมดลูกไม่เหมาะสมสำหรับตัวอสุจิและการฝังตัวของเซลล์ไข่ อาจมีอัตราการป้องกันการตั้งครรภ์สูงกว่าหลังการปฏิสนธิ ต่างจากห่วงอนามัยแบบเคลือบทองแดงหรือฮอร์โมนที่มักให้ผลก่อนการปฏิสนธิ
คลาเกินฟวร์ท

คลาเกินฟวร์ท  หรือชื่อเต็มคือ คลาเกินฟวร์ทอัมเวอร์เทอร์เซ  เป็นเมืองหลวงของรัฐคารินเทียในประเทศออสเตรีย ถือเป็นเมืองที่มีประชากรมากที่สุดอันดับ 6 ของประเทศ ใจกลางเมืองมีแม่น้ำไมน์ไหลผ่าน
นิก โพป

นิโคลัส เดวิด โพป (เกิดวันที่ 19 เมษายน ค.ศ. 1992) เป็นนักฟุตบอลชาวอังกฤษ ตำแหน่งผู้รักษาประตู ปัจจุบันลงเล่นให้กับนิวคาสเซิลยูไนเต็ดใน พรีเมียร์ลีกและทีมชาติอังกฤษ
ในชุดเยาวชน โพปลงเล่นให้กับอิปสวิชทาวน์ ก่อนที่จะย้ายไปบิวรีทาวน์ ต่อมาเขาเซ็นสัญญาเข้าร่วมชาร์ลตันแอธเลติกในลีกวัน เมื่อพฤษภาคม ค.ศ. 2011 เขาได้ถูกยืมตัวหลายครั้งจากหลายสโมสร ท้ายที่สุด เขาได้ย้ายสู่เบิร์นลีย์ เมื่อเดือนกรกฎาคม ค.ศ. 2016 เขาเซ็นสัญญา 3 ปี พร้อมค่าตัวที่ไม่เปิดเผย เขาลงเล่นในพรีเมียร์ลีกนัดแรก เมื่อวันที่ 10 กันยายน ค.ศ. 2017 โดยเป็นตัวสำรองลงมาแทนทอม ฮีตัน ที่บาดเจ็บในครึ่งแรก ในนัดที่ชนะคริสตัลพาเลซ 1–0 ต่อมาเขาได้ลงเป็นตัวจริงนัดแรก วันที่ 16 กันยายน ค.ศ. 2017 นัดบุกเสมอลิเวอร์พูล 1–1 ที่แอนฟีลด์ และในวันที่ 9 ตุลาคม ปีเดียวกัน โพปเซ็นสัญญาฉบับใหม่ โดยจะอยู่ถึงเดือนมิถุนายน ค.ศ. 2020.
เชอรี่ ส.วานิช

เชอรี่ ส.วานิช เป็นนักมวยไทยชาวไทยที่มีชื่อเสียงระดับโลก เขาเป็นผู้สร้างผลงานจากการปะทะกับนักมวยไทยชาวฝรั่งเศสอย่างโจ เพรสเตีย (Jo Prestia) และโจเอล ซีซาร์ (Joel Cesar) ในแบบ 2 ต่อ 1
นอกจากนี้ เขายังเป็นฝ่ายผลัดกันแพ้ผลัดกันชนะกับนักมวยไทยชาวดัตช์ผู้มีนามว่ารามอน เดกเกอร์ (Ramon Dekkers)
ประวัติ.
เชอรี่ เริ่มชกมวยตั้งแต่อายุ 12 ปี โดยได้ค่าตัวเพียงไม่กี่ร้อยบาท แต่ก็แข่งขันเรื่อยมาจนได้ค่าตัวสูงสุดที่ 250,000 บาท
เขาเคยปะทะกับนักมวยไทยที่มีชื่อเสียงอย่างนำพล หนองกี่พาหุยุทธ และเจริญทอง เกียรติบ้านช่อง
ในภายหลัง เขาได้เดินทางไปประกอบอาชีพเป็นบอดีการ์ดที่มาเก๊า
ชีวิตส่วนตัว.
เชอรี่ เป็นเพื่อนรักของเพ็ญพักตร์ ช.โชคชัย ซึ่งเป็นนักมวยไทย และเชอรี่ยังเป็นผู้ชักชวนให้เพ็ญพักตร์มาเป็นผู้ฝึกสอนมวยไทยที่มาเก๊า
กระแสตอบรับ.
เว็บไซต์"ข่าวสด" ได้ให้การยกย่องถึงการต่อสู้ระหว่างเชอรี่ ส.วานิช กับบัวขาว ป.พิสิษฐ์เชษฐ์ ว่าเป็นการต่อสู้ที่มีความสนุกเร้าใจทุกยก
แมทิว ไรอัน

แมทิว เดวิด ไรอัน (เกิด 8 เมษายน ค.ศ. 1992) เป็นนักฟุตบอลชาวออสเตรเลีย ปัจจุบันลงเล่นในตำแหน่งผู้รักษาประตูให้กับ และทีมชาติออสเตรเลีย
ไรอันเกิดที่ซิดนีย์ เขาได้ลงเล่นชุดเยาวชนให้กับมาร์โคนีสตัลลัน, แบล็กทาวน์ซิตี และเซ็นทรัลโคสต์มาริเนอร์ เขาลงเล่นชุดใหญ่นัดแรกให้กับแบล็กทาวน์ซิตี ก่อนย้ายไปเซ็นทรัลโคสต์มาริเนอร์ในปี ค.ศ. 2010 ต่อมาในปี ค.ศ. 2013 ไรอันย้ายไปกลึบบรึคเคอ และย้ายไปบาเลนเซียในอีกสองปีถัดมา
เมื่อวันที่ 16 มิถุนายน ค.ศ. 2017 เขาเซ็นสัญญากับไบรตันแอนด์โฮฟอัลเบียนที่เพิ่งเลื่อนชั้นขึ้นมาพรีเมียร์ลีก ด้วยสัญญา 5 ปี ค่าตัวไม่เปิดเผย เขาย้ายมาที่นี่เพราะต้องการลงเล่นในพรีเมียร์ลีกโดยเฉพาะ เขาลงเล่นนัดแรกให้กับสโมสร เมื่อวันที่ 12 สิงหาคม ค.ศ. 2017 นัดที่พบกับแมนเชสเตอร์ซิตี และเป็นมือหนึ่งของทีมตลอดสามฤดูกาล ก่อนที่ในฤดูกาล 2020–21 เขาจะตกเป็นตัวสำรองของโรเบิร์ต ซันเชซ จึงย้ายออกจากทีมไปยังอาร์เซนอล ด้วยสัญญายืมตัวในเดือนมกราคม ค.ศ. 2021 ก่อนที่จะย้ายกลับไปค้าแข้งในประเทศสเปนอีกครั้ง กับเรอัลโซซิเอดัด แล้วจึงย้ายไปโคเปนเฮเกน ในประเทศเดนมาร์ก
สำหรับในนามทีมชาติ เขาลงเล่นให้กับทีมชาตินัดแรก เมื่อปี ค.ศ. 2012 และได้ขึ้นมาเป็นผู้รักษาประตูมือหนึ่ง แทนที่มาร์ก ชวาร์เซอร์ เขาได้ลงเล่นทีมชาติในการแข่งขันรายการใหญ่อย่าง ฟุตบอลโลก 2014 รวมถึงพาทีมชนะเลิศเอเชียนคัพ 2015 ที่ประเทศออสเตรเลียเป็นเจ้าภาพ และยังได้รับรางวัลผู้รักษาที่ดีที่สุดของการแข่งขัน
 "ณ วันที่ 19 พฤษภาคม ค.ศ. 2024"
 "ณ วันที่ 26 มีนาคม ค.ศ. 2024"
นะฮ์ญุลบะลาเฆาะฮ์

นะฮ์ญุลบะลาเฆาะฮ์  เป็นชุดสะสมคำพูด ข้อความ ตัฟซีร และสายรายงานของอะลี อิบน์ อะบีฏอลิบ ลูกพี่ลูกน้องของศาสดามุฮัมมัด ที่สำคัญที่สุด ซึ่งรวบรวมโดยอัชชะรีฟุรเราะฎี
นักวิชาการชีอะฮ์ในคริสต์ศตวรรษที่ 10 (ฮิจเราะห์ศตวรรษที่ 4) โดยถือเป็นวรรณกรรมชิ้นเอกของอิสลามนิกายชีอะฮ์
ริซาละห์ ฮุกูก

ริซาละห์ ฮุกูก (ตำราเกี่ยวกับสิทธิ)คือชื่อฮาดิษบทยาวจากท่านอิมาม อาลี อิบนิ ฮุเซน (อฺ) ที่รายงานจาก อบูฮัมซะ ซุมาลี 
เนื่องจากเนื้อหาสำคัญในตำราฉบับนี้ทำให้มีนักวิชาการหลายท่านแปลและเขียนอรรถาธิบายขึ้นมาตำราฉบับนี้ถูกแปลเป็นภาษา อังกฤษ อาร์เมเนีย ภาษาอูรดู 
ขอบเขตเนื้อหาของตำรา.
ในตำราฉบับนี้ได้ทำการตรวจสอบสิทธิและหน้าที่ของมนุษย์ทั้งหมด ๕๑ สิทธิโดยแบ่งเป็นเจ็ดส่วนดังนี้
- สิทธิของพระองค์ <br>
- สิทธิของตัวตนและร่างกายของมนุษย์<br>
- สิทธิของการกระทำที่เป็นอิบาดัต
<br>
- สิทธิของผู้ปกครองและประชาชน<br>
- สิทธิของญาติพี่น้อง<br>
- สิทธิทางสังคม<br>
- สิทธิทางเศรษฐกิจ
ความหมายของสิทธิในตำราฉบับนี้.
ในตำราฉบับนี้สิทธิหมายถึง บทบัญญัติ และหน้าที่ที่พระองค์ทรงกำหนดให้แก่มนุษย์ สิทธิต่าง ๆ ที่ถูกกำหนดมิได้เป็นสิทธิที่ต้องทำสำหรับผู้ศรัทธา (วาญิบ)เท่านั้นแต่ยังครอบคลุมไปยังเรื่องที่สนับสนุนให้กระทำ(อิสติฮบาบ) นอกเหนือจากนั้นสิทธิต่าง ๆ ที่ถูกกำหนดในตำราฉบับนี้ไม่ได้สร้างข้อกำหนดว่าต้องกระทำ ที่หากละทิ้งแล้วจะพบกับบทลงโทษทางบทบัญญัติ แต่เป็นข้อกำหนดที่มาจากการกำหนดหน้าที่ทางจริยธรรมอันดีงามของมนุษย์ผู้ศรัทธาคนหนึ่ง
คุณค่าทางสายรายงานของตำรา.
หนังสือแหล่งฮาดิษที่เก่าแกที่สุดและได้บันทึกตัวบทตำราฉบับนี้อย่างครบถ้วนมีดังต่อไปนี้ 
- ตะฮะฟุลอุกูล โดยฮาซัน อิบนิ อาลี อิบนิ ฮูเซน อิบนิ ชุอฺบะ ฮะรอนี /เสียชีวิตเมื่อปี ๓๘๑ ฮ.ค ในตำราเลมนี้ได้กล่าวถึง ๕๐ สิทธิโดยไม่ได้กล่าวถึงสายรายงาน <br>
- คิศอล โดยท่านเชคศอดูก<br>
- มัน ลา ยะฮฎอรอฮุล ฟะกิฮ <br>
โดยเชคศอดูก ในตำราสองเล่มนี้นอกเหนือจาก ๕๐ สิทธิท่านเชคศอดูกได้เพิ่มเติมอีก ๑ สิทธิ คือสิทธิของการทำฮัจย์ แม้ว่าท่านไม่ได้กล่าวถึงสิทธิของการทำฮัจย์ในบทนำของคิศอล นอกเหนือจากนั้นควรกล่าวเพิ่มเติมเกี่ยวกับสายรายงานว่า
1. ในหนังสือ มัน ลา ยะฮฎอรอฮุล ฟะกิฮไม่ได้มีการกล่าวถึงสายรายงาน ดังนั้นฮาดิษขาดตอนในเรื่องของสายรายงาน เช่นเดียวกันฮาดิษที่ถูกกล่าวถึงในหนังสือทั้งสามเล่มมีความแตกต่างกัน 
 2. ในสายรายงานของตำราคิศอลไม่มีชื่อของ อิสมาอีล อิบนิ ฟัฎล์อยู่ 
 3. ในหนังสือ มัน ลา ยะฮฎอรอฮุล ฟะกิฮ ไม่ได้กล่าวว่า สิทธิต่าง ๆ มาจากท่านอิมามสัจจาด(อฺ)ในขณะที่ในคิศอลได้กล่าวถึงสิ่งนี้
โปเกมอน ซูเปอร์มิสทะรีดันเจียน

โปเกมอน ซูเปอร์มิสทะรีดันเจียน  เป็นวิดีโอเกมโรกไลก์พัฒนาโดยบริษัทสไปค์ชุนซอฟท์ และจำหน่ายโดยบริษัท โปเกมอน จำกัดและนินเท็นโด ออกจำหน่ายประเทศญี่ปุ่นในวันที่ 17 กันยายน พ.ศ. 2558 และจำหน่ายอเมริกาเหนือในวันที่ 20 พฤศจิกายน พ.ศ. 2558
วิธีการเล่น.
ผู้เล่นจะกลายเป็นโปเกมอนและต้องผจญภัยกับมิสทะรีดันเจียน โลกโปเกมอนเกิดวิกฤต ผู้เล่นต้องเป็นโปเกมอนและร่วมผจญภัยกับเพื่อน ๆ ร่วมด้วยโปเกมอนในตำนานและโปเกมอนมายา ร่วมกับโปเกมอนกว่า 720 ตัว
เจ้าหญิงลูอีเซอแห่งปรัสเซีย (1808-1870)

เจ้าหญิงลูอีเซอแห่งปรัสเซีย  เป็นเจ้าหญิงเยอรมันจากราชอาณาจักรปรัสเซียซึ่งทรงอภิเษกสมรสเข้าสู่พระราชวงศ์เนเธอร์แลนด์ในฐานะพระชายาในเจ้าชายเฟรเดอริกแห่งเนเธอร์แลนด์
พระประวัติ.
เจ้าหญิงลูอีเซอแห่งปรัสเซีย ประสูติ 1 กุมภาพันธ์ ค.ศ. 1808 ณ ราชอาณาจักรปรัสเซีย ทรงเป็นพระราชบุตรพระองค์ที่ 8 และพระราชธิดาพระองค์ที่ 3 ใน พระเจ้าฟรีดริช วิลเฮล์มที่ 3 แห่งปรัสเซีย กับ ลูอีเซอแห่งเมคเลินบวร์ค-ชเตรลิทซ์ สมเด็จพระราชินีแห่งปรัสเซีย
เสกสมรส.
เจ้าหญิงลูอีเซอแห่งปรัสเซีย เสกสมรสกับ เจ้าชายเฟรเดอริกแห่งเนเธอร์แลนด์ เมื่อวันที่ 21 พฤษภาคม ค.ศ. 1825 ณ กรุงเบอร์ลิน รับพระราชทานพระอิสริยยศเป็น เจ้าหญิงลูอีเซอแห่งเนเธอร์แลนด์ พระชายา โดยทรงมีพระบุตรร่วมกันดังนี้
ลิซ โรส

ลิซ โรส  เป็นนักแต่งเพลงคันทรีชาวอเมริกัน เป็นที่รู้จักจากการร่วมทำเพลงกับเทย์เลอร์ สวิฟต์ เธอได้แต่งเพลงและซิงเกิลต่าง ๆ ร่วมกับสวิฟต์จำนวนกว่า 20 เพลง เช่น "ไวต์ฮอร์ส" "เทียร์ดรอปส์ออนมายกีตาร์" และ "ยูบีลองวิทมี" ซึ่งทำให้เธอได้รับรางวัลแกรมมีรวมกับสวิฟต์ในปี ค.ศ. 2010
ประวัติ.
ลิซ โรส เกิดที่แดลลัส รัฐเท็กซัส และเติบโตในเออร์วิง รัฐเท็กซัส จากนั้นโรสย้ายไปอยู่แนชวิลล์ รัฐเทนเนสซี กับอดีตสามี จอห์นนี โรส และเริ่มแต่งเพลงให้เพื่อน หนึ่งในเพลงที่เธอแต่งคือ "เอลิซาเบธ" ขับร้องโดยบิลลี กิลแมน ในปี ค.ศ. 2003 แกรี อัลลัน นำเพลง "ซองส์อะเบาต์เรน" ที่โรสแต่ง (ร่วมกับแพต แม็กลาฟลิน) ขึ้นชาร์ตเพลงคันทรีในยี่สิบอันดับแรก
โรสเริ่มแต่งเพลงกับเทย์เลอร์ สวิฟต์ให้อัลบั้มแรกของสวิฟต์ในปี ค.ศ. 2006 โดยโรสร่วมแต่งจำนวนเจ็ดเพลง สองซิงเกิลแรกจากอัลบั้ม ได้แก่ "ทิม แม็กกรอว์" และ "เทียร์ดรอปส์ออนมายกีตาร์" ทำให้โรสได้รับรางวัลนักแต่งเพลงแห่งปีจากสมาคม Society of European Stage Authors and Composers (SESAC) เมื่อปี ค.ศ. 2007
โรสยังคงร่วมแต่งเพลงกับสวิฟต์ลงอัลบั้มที่สอง "เฟียร์เลส" เมื่อปี ค.ศ. 2008 โดยร่วมแต่งเพลง "ไวต์ฮอร์ส" "ยูบีลองวิทมี" และเพลง "เฟียร์เลส" เพลง "ไวต์ฮอร์ส" ได้รับรางวัลแกรมมีสาขาเพลงคันทรียอดเยี่ยมในปี ค.ศ. 2010 ขณะที่เพลง "ยูบีลองวิทมี" ได้เข้าชิงรางวัลสาขาเพลงแห่งปี
ในอัลบั้ม "เรด" อัลบั้มที่สี่ของสวิฟต์ โรสร่วมแต่งหนึ่งเพลง คือ "ออลทูเวลล์"
ไทเก๊ก หมัดเล็กเหล็กตัน

ไทเก๊ก หมัดเล็กเหล็กตัน  เป็นภาพยนตร์ฮ่องกงแนวกังฟู-กำลังภายในจากปี ค.ศ. 2012 กำกับโดย สตีเฟ่น ฟุง ภาพยนตร์เรื่องนี้เป็นภาคต่อของ ไทเก๊ก หมัดเล็กเหล็กตัน ภาค 2 นำแสดงโดย ,เหลียง เจียฮุย, แองเจลาเบบี, เผิง อวี๋เยี่ยน
เนื้อเรื่องย่อ.
เรื่องราวเกี่ยวกับชายหนุ่มที่ต้องการจะเป็นยอดฝีมือไทเก็ก โดยการเดินทางมาฝึกวิชาที่หมู่บ้านเล็กๆแห่งหนึ่ง แต่หารู้ไม่ว่าหมู่บ้านนี้ถูกปกครองด้วยเหล่าทหารสุดโหดที่กดขี่ชาวบ้านมานานนับปี โดยเหล่าชาวบ้านรู้ว่าชายหนุ่มผู้นี้คือความหวังเดียวของพวกเขา พวกเขาจึงช่วยให้ชายหนุ่มนั้นสำเร็จวิชาไทเก็ก เพื่อนำเอาไปปราบเหล่าทหารชั่ว
ลูอีเซอแห่งเนเธอร์แลนด์ สมเด็จพระราชินีแห่งสวีเดนและนอร์เวย์

ลูอีเซอแห่งเนเธอร์แลนด์ (3 สิงหาคม ค.ศ. 1828 - 30 มีนาคม ค.ศ. 1871) เป็นสมเด็จพระราชินีแห่งสวีเดนและนอร์เวย์ ในฐานะพระมเหสีในพระเจ้าคาร์ลที่ 15 แห่งสวีเดน
พระราชประวัติ.
ลูอีเซอแห่งเนเธอร์แลนด์ สมเด็จพระราชินีแห่งสวีเดนและนอร์เวย์ "พระนามเดิม เจ้าหญิงลูอีเซอแห่งเนเธอร์แลนด์" เสด็จพระราชสมภพเมื่อวันที่ 5 สิงหาคม ค.ศ. 1828 ณ สหราชอาณาจักรเนเธอร์แลนด์ ทรงเป็นพระธิดาพระองค์ใหญ่ใน เจ้าชายเฟรเดอริกแห่งเนเธอร์แลนด์ และ เจ้าหญิงลูอีสแห่งปรัสเซีย (1808–1870) ทรงเป็นพระราชนัดดาใน พระเจ้าวิลเลิมที่ 1 แห่งเนเธอร์แลนด์ ทางสายพระบิดา และเป็นพระราชนัดดาใน พระเจ้าฟรีดริช วิลเฮ็ล์มที่ 3 แห่งปรัสเซีย ผ่านทางสายพระมารดา โดยการศึกษาของเจ้าหญิงลูอีเซอนั้น ทรงศึกษาใน เบลเยียม โดยทรงศึกษา ภาษาฝรั่งเศส ภาษาอังกฤษ ภาษาเยอรมัน และ ภาษารัสเซีย ทั้งนี้ทรงโปรดการเล่นเปียโนมาก
อภิเษกสมรส.
ในปี ค.ศ. 1849 พระองค์ทรงถูกวางให้เป็นพระวรชายาในอนาคตของ พระเจ้าคาร์ลที่ 15 แห่งสวีเดน ขระนั้นทรงดำรงพระอิสริยยศเป็น มกุฎราชกุมารแห่งสวีเดนและนอร์เวย์ พระราชโอรสใน พระเจ้าออสการ์ที่ 1 แห่งสวีเดน กับ โจเซฟินแห่งลอยเทนแบร์ก แต่การเสกสมรสของทั้ง 2 พระองค์ไม่ได้ประสบความสำเร็จในครั้งแรก โดย พระเจ้าออสการ์ที่ 1 แห่งสวีเดน ทรงมีพระราชประสงค์เชื่อสัมพันธ์ราชวงศ์ต่างๆในยุโรป โดยทรงจัดงานขึ้นอีกครั้ง โดยเจ้าหญิงลูอีเซอได้รับพระราชทานพระอิสริยยศเป็น เจ้าหญิงลูอีส มกุฎราชกุมารีแห่งสวีเดนและนอร์เวย์ พระวรชายา
สมเด็จพระราชินีแห่งสวีเดนและนอร์เวย์.
ภายหลังที่ พระเจ้าออสการ์ที่ 1 แห่งสวีเดน เสด็จสวรรคต เจ้าชายคาร์ล ได้ขึ้นเป็นพระมหากษัตริย์แห่งสวีเดนและนอร์เวย์ ทำให้พระองค์กลายเป็น สมเด็จพระราชินีแห่งสวีเดนและนอร์เวย์ 
พระราชบุตร.
พระเจ้าคาร์ลที่ 15 แห่งสวีเดน และ สมเด็จพระราชินีลูอีสมีพระราชบุตรร่วมกัน 2 พระองค์คือ
สวรรคต.
สมเด็จพระราชินีลูอีสแห่งสวีเดนและนอร์เวย์ เสด็จสวรรคตเมื่อวันที่ 30 มีนาคม ค.ศ. 1871 สิริพระชนมพรรษา 42 พรรษา โดยพระบรมศพของพระองค์ถูกตั้งเคียงคู่พระราชสวามี
รายชื่อประเทศในทวีปเอเชียเรียงตามประชากร

นี่คือ รายชื่อประเทศในทวีปเอเชียเรียงตามประชากร โดยแหล่งข้อมูลจากการสำมะโนประชากรของรัฐ และการรวบรวมจำนวนของสหประชาชาติ
รายชื่อประเทศในทวีปเอเชียเรียงตามประชากร (9 อันดับ)
<templatestyles src="Legend/styles.css" />  จีน (29.9%)<templatestyles src="Legend/styles.css" />  อินเดีย (29.9%)<templatestyles src="Legend/styles.css" />  อินโดนีเซีย (5.7%)<templatestyles src="Legend/styles.css" />  ปากีสถาน (5.0%)<templatestyles src="Legend/styles.css" />  บังกลาเทศ (3.6%)<templatestyles src="Legend/styles.css" />  รัสเซีย (2.6%)<templatestyles src="Legend/styles.css" />  ญี่ปุ่น (2.5%)<templatestyles src="Legend/styles.css" />  อื่น ๆ (20.79999999999999%)
 
ตาราง.
<templatestyles src="แม่แบบ:sticky header/styles.css"/><templatestyles src="Template:Table alignment/tables.css" />
ไดไฮโดรสเตรปโตมัยซิน

ไดไฮโดรสเตรปโตมัยซิน  เป็นอนุพันธ์ของสเตรปโตมัยซิน ที่มีคุณสมบัติในการฆ่าเชื้อแบคทีเรีย โดยไดไฮโดรสเตรปโตมัยซินถูกจัดเป็นยาปฏิชีวนะกลุ่มอะมิโนไกลโคไซด์กึ่งสังเคราะห์ และถูกนำมาใช้ในการรักษาวัณโรค
ส่วนกลไกการออกฤทธิ์ของไดไฮโดรสเตรปโตมัยซินนั้น หลังจากถูกลำเลียงผ่านเยื่อหุ้มเซลล์เข้าไปภายในเซลล์แบคทีเรีย ไดไฮโดรสเตรปโตมัยซินจะเข้าจับกับโปรตีน S12 บนหน่วยย่อย 30 เอสของไรโบมโซมแบคทีเรียแบบไม่ผันกลับ ซึ่งจะส่งผลรบกวนการเข้าจับกันเป็นสารเซิงซ้อนแรกเริ่ม (initial complex) ของเอ็มอาร์เอ็นเอและไรโบโซมของแบคทีเรีย ทำให้โปรตีนที่สังเคราะห์ได้จากกระบวนการดังกล่าวไม่สามารถทำงานได้ ส่งผลให้เซลล์แบคทีเรียตายในที่สุด
ทั้งนี้ พบว่าการใช้ไดไฮโดรสเตรปโตมัยซินนั้นเป็นสาเหตุทำให้เกิดความเป็นพิษต่อระบบการได้ยิน (ototoxicity) ได้ ทำให้ในปัจจุบันไม่มีการใช้ยานี้ในมนุษย์แล้ว